Nak Kulit Nampak Flawless & Glowing Macam Supermodel, Gigi Hadid? Ini Rahsianya!

Wajah yang sempurna menjadi dambaan kepada hampir setiap standard kecantikan di dunia. Kesempurnaan itu juga tidak tercipta dengan sendirinya. Ia merupakan hasil tangan kreatif dan usaha anda sendiri bagi memastikan penampilan terlihat menawan.

Beberapa tip dan trik daripada jurusolek terkenal ini boleh dijadikan rujukan bagi mendapatkan wajah yang cantik sempurna macam supermodel.

#Bibir – Menurut Luc Bouchard, mulakan dengan meletak balsam bibir, sapu bibir dengan dua campuran penggaris bibir atau gincu berwarna pilihan dengan tangan. Terakhir, gunakan jeli petroleum agar bibir kelihatan mulus dan jangan lupa untuk lap bibir dengan tisu.

#Kuku – Sering berganti warna kuku boleh membuatkan kuku kekuningan dan pucat. ‘Manicurist’, Jackie Saulsbery berikan tip – celupkan jari ke limau yang telah dipotong selama lima minit. Kandungan dalam limau dapat mencerahkan warna kuku secara serta-merta!

#’Concealer’ – Menurut Lisa Butler, setiap wanita memerlukan dua penutup cela – satu di kawasan wajah yang lebih cerah dan satu lagi untuk wajah yang lebih gelap seperti di bahagian bawah mata. Gunakan berus kecil ketika mengaplikasikan penutup cela dan ratakan dengan jari.

#Wajah tidak kusam – Jurusolek artis, Lisa Butler menyarankan agar menyapu pembayang mata berwarna emas di bahagian tengah kelopak mata mulai dari hujung garis mata ke hujung lipatan mata. Gunakan satu warna sahaja untuk penampilan pada siang hari. Sebagai alternatif, anda juga boleh menggunakan ‘shimmer’ di bahagian dalam mata dekat ke hidung agar matamu kelihatan segar.

Bibir Berwarna Gelap

Jika bibir yang terlihat gelap, cara mengatasinya adalah dengan menggunakan lipstik warna gelap terlebih dahulu, lalu oleskan dengan alas bedak baru. Kemudian, gunakan lipstik dengan warna yang diinginkan dan boleh juga tambahkan pengilat bibir.


Hadis Jelaskan ‘3 Amalan Timbul Rasa Sayang’, Ketahui Kesahihan Sebelum Ikuti…

Bagi anda, apakah yang membuat seseorang itu tertarik dan mula rasa sayang kepada seseorang? Adakah dengan melalui cara bercakap, nada suara, atau pemberian dari mereka?

Jawapannya tentu sekali subjektif–apa-apa yang setiap individu rasa itu berbeza. Jadi banyak juga perkara yang boleh menimbulkan rasa kasih sayang terhadap seseorang.

Sumber dari Canva

Setiap individu ada cara mereka untuk menunjukkan rasa sayang mereka kepada seseorang. Ianya semua berpandu pada kaedah mereka bersosial dan niat untuk bergaul dengan orang lain.

Ada juga pernah disebut mengenai amalan yang boleh menimbulkan rasa kasih sayang. Ia dinyatakan melalui sebuah hadis yang berbunyi seperti berikut:

“Tiga perkara yang akan memurnikan buatmu kasih sayang saudara kamu: Kamu memberi salam kepadanya apabila berjumpa dengannya, kamu melapangkan ruang buatnya dalam majlis, dan kamu memanggilnya dengan nama yang paling dia sukai.”

Namun, sudut taraf hadis itu sendiri dinyatakan oleh Syeikh Mashhur bin Hasan Al-Salman melalui kitab himpunan hadis-hadis lemah dan palsu, ia berstatus munkar. Ia tidak bersandarkan dengan kata-kata Nabi SAW.

Walaupun begitu, ketiga-tiga amalan yang dinyatakan dalam hadis munkar itu tidaklah bercanggah dengan saranan Allah SWT dan rasulNya. Dari segi agama juga menganjurkan untuk memberi salam, membalas salam dengan ucapan yang penuh. Selain itu, ada juga larangan tegas tentang perbuatan yang mencela atau memanggil seseorang dengan nama yang tidak disukai.

Ada juga hadis lain yang lebih sahih dengan isi kandungan yang membawa mesej yang sama, ia berbunyi seperti ini:

“Mereka tidak akan masuk syurga sehingga mereka beriman dan tidak beriman mereka itu sehingga mereka berkasih sayang. Adakah kalian mahu aku tunjukkan sesuatu yang mana apabila kalian mengerjakannya nescaya kalian akan saling menyayangi sesama kalian? Sebarkanlah salam sesama kalian”.

[Riwayat Muslim, no. 81]

Menyantuni sesama sendiri dengan sapaan salam adalah mendoakan mereka dalam keadaan sihat sejahtera. Ia juga menjaga perhubungan kita saudara sesama Islam. Malah, dari sinilah munculnya rasa kasih sayang yang semakin tersemai dalam kalangan umat Islam.

Sumber: TZKRH.com


Kalau Solat Di Surau, Ini Lapan ‘Adegan’ Hijabi Jangan Sesekali Buat

Hidup di dunia semestinya membudayakan perasaan bertimbang rasa terhadap orang lain kerana budaya demikian akan melahirkan ukhuwah dan kasih sayang yang wajar ada dalam pembangunan masyarakat. Manusia hidup bermasyarakat membentuk nilai-nilai murni dalam hubungan kemanusiaan sebagai teras pembangunan sosial.

Begitu juga ketika melakukan amal ibadah, perlulah ada perasaan timbang rasa. Ikuti perkongsian berikut.

Surau perempuan dan adegan yang tak sepatutnya berlaku.

Kita pergilah mana mana mall pun, kebiasaannya surau perempuan akan lebih sesak berbanding dengan surau lelaki. Nak pulak waktu weekend atau cuti sekolah, fuhhh…macam nak rebut sale happy hour lah gayanya! Ha camtulah nak habaq kata penuh ya Rabbi tu.

Dekat surau perempuan ada lebih ramai kanak kanak, sebab kebiasaannya anak anak akan suka nak ikut mak. Lagipun akan ada yang akan menyusukan anak dalam surau. So anak anak lebih suka ikut mak.

Jadi, memang surau perempuan kebiasaannya penuh, especially waktu Maghrib.
Orang perempuan ni pulak complicated, ada handbag, ada beg pack, ada beg susu.

Yang jenis pakai shawl tu pulak lagilah complicated, nak kena cari tempat sangkut tudung dia. kau terhenggot sikit, kemain dia jeling. Huh! Kadang dia bentang shawl dia kemain besooo makan surface area, dah kurang ruang orang nak solat.

Nak ambik wudhuk pun satu hal. Tak secepat orang lelaki. Perempuan yang pakai mekap ni nak kena buang mekap dulu la, padam itu, padam ini. Dah solat nak lukis dan warna semula itu dan ini.

Jadi, isunya di sini adalah apabila wujudnya segelintir jenis perempuan yang tiada common sense dan pentingkan diri.

1. Jenis tak nak bawa telekung, pakai telekung wakaf surau, tapi nak conquer.
Jenis perempuan macam ni biasanya dia akan buat jenis solat pakej combo. Contoh solat Asar hujung waktu, lepas tu tunggu sekejap terus nak solat Maghrib. Lantak dia lah. Itu dia punya pasal.
Isunya adalah apabila dia pakai telekung surau, lepas tu dah habis solat Asar tak nak buka telekung tu. Dia nak pakai terus telekung tu untuk Maghrib. So dia duduk je diam diam je kat sejadah sedangkan orang lain tengah menunggu kat belakang tunggu telekung untuk solat Asar.
Eh hellooo…dah lah tu bukan telekung kau kau nak main cop cop gitu, boleh tak jangan selfish sangat? Dahulukan orang yang nak solat asar tu ha. Pernah sekali, ramai gila orang tak dapat solat Asar di surau SOGO masa tu sebab begitu ramai mangkuk hayun dok melepak taknak bangun atas sejadah sambil pakai telekung wakaf sebab tengah tunggu Maghrib!

2. Jenis suka cop tempat solat, walhal wudhuk pun belum ambil.
Kalau surau tu tengah lengang, tak apalah. Ni tak, orang tengah beratur panjang untuk ambil wudhuk, dia baru masuk surau, gigih ambil telekung surau yang tinggal sepasang dua je yang tu, lepas tu bubuh kat sejadah dengan beg beg dia. Lepas tu baruuuuuuu dia nak pergi beratur ambil wudhuk. Dahlah beratur tu panjang. Kalau kau bagi orang lain yang dah ada wudhuk tu solat dulu, dah boleh dua tiga round dah orang solat kat situ. Ni orang yang dah ambil wuduk tu terpaksa berdiri terjegat sambil tunggu ada ruang kosong untuk solat. Entah apa apa!

3. Jenis suka mekap atas sejadah.
Dah habis solat tu, bangunlah! Kau nak mekap mekap atas sejadah tu apehal. Tak nampak ke penuh surau ni orang tengah beratur nak solat pulak. Mekap lah kat toilet ke dekat rak kasut ke tepi tong sampah ke ah mana manalah janji bukan dekat ruang orang solat. Benda simple pun tak boleh fikir. Tahu nak cantekkkkkkkk je, attitude out. Hahah!

4. Jenis kalau boleh nak mandi dekat tempat wuduk.
Bila orang ramai, sentiasa utamakan benda yang wajib sahaja. Islam cukup mengutamakan sikap mempermudahkan orang lain. Bila kau tengok orang ramai beratur, tak payahlah kat situ jugak kau nak berus gigi, cuci muka pakai scrub bagai. Setakat cuci muka untuk tanggalkan mekap tu ok lah, ni yang lebih lebih ni dah kenapa.
G balik mandi lah! Boleh tak buat benda yang wajib je dulu? Yang sunat tu, kalau tak menyusahkan orang lain tak apa, ni kau dah lah masuk surau dah nak habis waktu, kau ambil wuduk je dah bermenet menet, silap haribulan orang lain boleh telepas waktu sebab nak layan karenah kau ni.

5. Jenis tunggu member dalam surau
Adoii…dah kalau kau period, tunggu lah dekat Starbucks ke, pergi baca buku dulu dekat Kinokuniya ke, shopping kedai DIY main kuda pusing dulu ke apa. Kau bukannya budak kecik yang kena ikut mak dia. Ni duduk buat halaqah tiga empat orang sambil main phone. Bila orang tanya, dah solat ke?

Eh saya cuti, tunggu kawan. Aku hambat kau nanti. Bagilah ruang tu untuk orang solat. Common sense ke laut budak budak sekarang ni. Tudung je ala ala hijabista. Akal nya terlilit sekali dengan tudung tudungnya barangkali. Pernah sekali tu, ada seorang acik guard ni buat pengumuman kuat kuat dalam surau, dia cakap siapa yang tengah main phone semua keluar. Kat luar boleh main phone.
Bagi ruang orang nak solat. Yang period yang tunggu kawan semua tunggu kat luar. You know what?? Ramai betul adik adik anak dara bangun. Ya Allah…dalam sekawan 7 8 orang tu, yang solatnya 2 orang je gamaknya. Yang lain tu memenuhkan ruang lantai je. Pebendapuntakboleh! Lelaki mana lah yang tergila gilakan diorang ni. Tiber.

6. Jenis buat segala benda sunat time orang tengah menunggu giliran.
Kalau kau jenis kuat beribadah, mohonlah datang surau tu awal. Time orang tak tergesa-gesa. Time kau boleh have your own sweet time untuk buat solat sunat qabliah, ba'diah, hajat, tasbih, tahajjud, or even nak baca al ma'thurat ke, sirah nabi ke apa.
Ni time maghrib yang orang dah macam sardin tu lah kau nak solat sunat lah, sujud lama lah, doa siap baca doa arwah tahlil segala lah. Ya Allah….yang orang lain macam terputus nyawa menunggu ruang nak solat. Kesian dekat ibu ibu yang ada anak kecil. Benda benda sunat ni, buatlah waktu kau bersendirian. Surau dekat mall ni tempat awam, sempit, dan kebiasaannya sangat ramai orang pada waktu waktu tertentu. Bertimbang rasalah.

7. Jenis buang cotton pad mekap dekat tempat wuduk.
Eh dia dah buang mekap bagai sebab nak wuduk sempurna kononnya, terus jadi perangai huduh tinggal cotton pad dia gitu. Banyak cantekk muka kau. Orang seterusnya yang nak ambil wuduk tak selera lah nak tengok sisa sisa mekap kau tu. Kalau benda tu terjatuh ke lantai, basah kembang sumpah geli. Buatnya termasuk pulak ke lubang air tu, ha dah sumbat. Tak pasal-pasal banjir tempat wuduk tu. Ape ke punya perangai. Buanglah dalam tong sampah. Kalau tak ada, simpan je dulu dalam beg ke apa. Balik kang buanglah.

8. Utamakan ibu mengandung, orang tua, dan ibu bersama anak kecil.
Yang ni simple. Mana mana pun kau utamakanlah tiga golongan ni. One day, kita semua akan merasa jadi golongan golongan tu. Insya Allah. Masa tu kau tahulah betapa strugglenya nak bersesak di tempat awam.

Kesimpulannya, hidup ni, kena fikir untuk senangkan orang lain. Kalau tak mampu sangat, cukuplah jangan menyusahkan orang lain. Agama ni kena faham, jangan ambil separuh-separuh. Benda sunat, tapi jika dibuat pada waktu dan cara yang salah, tak jadi pahala dah. Dikira memberi mudharat dekat orang pula. Bayangkan jika disebabkan kita, ada orang lain yang mungkin terlepas 5 waktunya.

Kau jangan fikir one way, 'la dah tahu taknak bersesak janganlah pergi mall'. Eh hello, akak cakap bab sikap ni. Sanggup pergi mall time sesak tu pilihan individu, tapi bersikap dengan sikap buruk ni tak sepatutnya jadi pilihan sesiapa.

'Tulah, siapa suruh solat hujung hujung waktu'. Ini bukan soal awal ke hujung. Ini soal sikap. Kalau Maghrib dari sebelum masuk waktu sampai ke Isyak ha gitulah penuhnya. Bersikaplah dengan baik dan bertimbang rasa tak kira lah bila pun anda solat.

We could make a better world tomorrow by doing a small change today.

Pesan akak satu je, kalau kau jenis pakai baju tak solat friendly, tolonglah bawa telekung sendiri kalau boleh. Disamping hassle free, terjamin bersih, dan kau boleh selamatkan orang yang dah nak terlepas waktu sebab tak ada telekung tu dengan offer yours.

Live beautifully.

Sumber kredit: Izyan via Viral Media Johor.


Hanis Zalikha Kongsi Kekalkan Curve Badan & Tutorial Pantas Pakai Tudung ‘Simple’ Untuk Hijabi Yang Ada Anak Kecil

Hanis Zalikha antara selebriti yang sudah hampir empat tahun berhijab sejak 2015. Kalau dulu pelakon dan pengacara popular ini cukup aktif berblogging, tetapi kini haluannya sedikit berbeza.

Hanis dilihat selesa menjadi suri rumah melayan anaknya Yusuf Iskandar yang sudah berusia 3 tahun dan Alisa Aisyah 3 bulan. Selain itu Hanis ada juga mengendalikan bisnes tudung dengan jenama Cakenis dan terbaharu Cakenis Curves Set.

Hanis tidak pernah lokek berkongsi rahsia menjaga penampilan, penjagaan anak dan juga kecantikan susuk tubuh yang sehingga kini tidak nampak berubah walaupun sudah memiliki 2 cahaya mata malah akuinya lebih kecil dari sebelumnya.

Cakenis Curve Set rahsia tampil kekalkan bentuk badan, buah tangan Hanis untuk peminat set bengkung didatangi dengan 3 rekaan yang sesuai ketika pantang dan selepas bersalin. Yang paling istimewa Cakenis Petite Oil, tiga kandungan aktif adalah peppermint oil, lavender oil dan rosa seed oil.

Rosa seed oil membantu melembapkan kulit dan memudarkan parut dan sesuai disapu di bahagian yang berlemak. Bahagian badan kita yang berlemak (perut/pinggul/lengan) berpotensi regang, seterusnya menghasilkan stretchmark/rekahan. Jadi sapuan Cakenis Petite Oil di kawasan berlemak bertujuan merawat kulit bahagian berlemak daripada stretchmark dan minyak ini bukan untuk memecahkan lemak.

Kelebihan minyak ini jua boleh mengawal nafsu makan dengan aroma peppermint oil  sendiri yang buat kita kurang selera makan. Hanis merujuk pada penyelidikan (university study (https://www.aeroscena.com/pages/research-oils-30) di mana dalam kajian itu peserta inhaled peppermint oil (di bawah pemerhatian setiap 2jam) & kadar pemakanan mereka direkod berkurangan dalam tempoh 2 minggu. Berbanding peserta yang tidak inhale (sedut/hidu) peppermint oil.

Hanis akui yang seleranya amat tinggi “maka untuk orang yang selera makan sangat tinggi macam saya (I’m a real foodie), memang sangat membantu untuk displin makan salad & ikan sahaja. Jadi itulah caranya saya dapat pinggang yang lebih kecik daripada sebelum ni.” Sebab saya berjaya DIET dengan baik, betul & berpanjangan, bersama bantuan Cakenis Petite Oil.

Setelah berhijab, ramai yang suka sekali lihat cara pemakaian tudung Hanis yang simple dan ia memang menjadi tumpuan netizen. Kebanyakan follower di instagram yang berjumlah 5.1 juta ini ingin tahu cara pemakaian tudung stail Hanis Zalikha.

Nampak gaya itu sesuai sekali dipakai terutama bagi yang mempunyai anak kecil aktif, lasak dan sedang membesar. Walaupun Hanis sibuk melayan anaknya itu, hijab digayakan tetap terletak cantik di atas kepala. Dia juga tidak perlu gaya keterlaluan hanya cuku sekadar hijabnya di selempang kiri dan kanan. Hanis tetap kelihatan stailo dan caranya yang tersendiri.

Hanis tidak lokek berkongsi tutorial ringkas cara menggayakan hijab seperti yang digayakan setiap hari. Tidak perlu pin, cukup sekadar inner neck untuk menutup leher daripada terdedah. Perkongsian tutorial tudung di laman IG Hanis ini mendapat tontonan 459K. Malah turut mendapat reaksi positif dari netizen.

@metall_ombi hanisss ade cara pakai tudungg

@eskinol.anti.jerawat Mudah je rupanya ..

@cutfajrii So beautiful…

@jasmine.agca Simple but nice


Takut Nampak Gelap, Ini 3 Tip Mudah Untuk Tampil Confident Bila Pakai Tudung Putih

Ramai hijabi di Malaysia ini yang masih kurang keyakinan apabila hendak menyarungkan hijab berwarna putih. Ramai yang takut katanya kerana warna putih ini membuatkan kulit wajah mereka nampak lebih gelap daripada kebiasaannya. Betul ke?

Mudahkan tip ini sis! Yang paling penting kita haruslah yakin apabila berpakaian. Bila dah yakin, kecantikan akan jelas terpancar melalui penampilan anda. Oh, jangan lupa memilih pakaian yang sopan dan menutup aurat juga ya!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Empat Selebriti Dan Pilihan Busana Pernikahan Mereka. Cantik & Sopan, Sesuai Inspirasi Hijabi

Bukan mudah untuk memilih busana pernikahan. Hari tersebut merupakan penanda kehidupan seorang wanita akan berubah selama-lamanya. Pilihan busana menjadi satu perkara yang kadangkala memeningkan kepala.

Rona putih bersih menjadi pilihan menandakan permulaan hari yang baik serta terbinanya sebuah mahligai yang diharapkan berkekalan sehingga ke syurga. Empat selebriti popular tanah air ini, memilih untuk mendapatkan khidmat pereka fesyen tempatan tanah air dalam merealisasikan impian busana pernikahan mereka yang akan tersemat rapi sebagai lipatan memori manis sepanjang hidup.

MIRA FILZAH x RIZMAN RUZAINI
Siapa boleh lupa dengan baju kurung Pahang mewah rekaan Rizman Ruzaini untuk si cantik manis, Mira Filzah ketika majlis pernikahnnya. Memilih rona putih bersih, rekaan baju kurung ini ringkas namun tatahan batuan perincian di bahagian hujung lengan dan labuh baju memberikan satu ‘statement’ gaya yang cukup memukau. Dilengkapi pula dengan layah panjang meleret sesuai dengan gaya bagai ratu sehari.

INTAN LADYANA x HATTA DOLMAT
Perkahwinan Intan dan suaminya, Haris mendapat perhatian ramai bukan sahaja dek jarak usia mereka namun keutuhan cinta di antara mereka cukup mengagumkan. Memilih busana rekaan Hatta Dolmat, siluet baju kurung moden diilhamkan untuk hari pernikahannya. Hatta mereka busana tersebut dengan ringkas namun apa yang menariknya ia disuntik dengan elemen dramatik kain meleret. Selain itu tambahan sulaman corak bunga timbul memberikan nuansa rasa nan romantis.

ERNIE ZAKRI x AMAZÉ
Penyanyi bervokal hebat ini memilih busana rekaan pereka fesyen kesayangannya Zeed Jamil & Amar Madfie yang bernaung dibawah jenama Amazé. Mengambil siluet kurung Pahang, busana mewah ini dihiasi dengan kombinasi sulam tebuk yang diinspirasikan oleh Sulam Tekat tiga dimensi sebagai perincian utama. Biarpun siluet busana ini nampak tradisional namun potongannya yang sofistikated menjadikannya kelihatan moden dan lain daripada yang lain.

NEELOFA x ALIA BASTAMAM
Boleh dikatakan perkahwinan Neelofa antara yang dinanti-nantikan oleh para peminatnya. Ramai berteka-teki siapakah pereka fesyen yang akan menjadi pilihannya sementelah penampilannya telah berubah 360 darjah berbanding dahulu. Akhirnya Alia Bastamam dipilih dan ternyata pilihannya tepat. Masih kekal dengan DNA yang sopan sebagai seorang Muslimah yang berniqab, Alia bijak mengadunkan gaya sopan dan mewah. Rekaan gaun potongan duyung yang longgar dimewahkan dengan pilihan fabrik perincian dan juga tamabahan bulu pelepah menyerlahkan gaya romantis. Kehadiran ‘cape’ yang labuh meleret seolah-olah menggantikan penggayaan veil yang tidak digayakan Neelofa.

Ha, yang mana satu busana pernikahan yang anda suka? Mungkin empat gay aini boleh menjadi inspirasi untuk anda hijabi yang bakal melangsungkan pernikahan kelak.


Hack Mudah Jadikan Wangian Kegemaran Berkekalan. Idôle Evolusi Wangian Terbaharu Perkasakan Wanita!

Apabila anda menyembur bau kegemaran anda sebelum keluar malam, bau pertama itu memabukkan. Tetapi pada waktu petang, ia mula pudar sehingga hampir tiada bau yang boleh dikesan yang tinggal. Ya, sangat mengecewakan, terutamanya apabila anda ingin mempamerkan betapa menakjubkan bau wangian yang baru dibeli.

Terdapat beberapa faktor berbeza yang boleh menyebabkan wangian anda pudar. Jangka hayat haruman bergantung pada jenis wangian, komposisi, dan juga perubahan suhu dan kelembapan dalam persekitaran dan hidung kita. Dalam erti kata lain, aroma tertentu bertujuan untuk bertahan lebih lama daripada yang lain, contohnya, wangian dengan “nota asas yang kaya dan tahan lama” seperti ambar, vanila dan kasturi akan bertahan lebih lama daripada bunga ringan dan “eau de parfums” cenderung bertahan lebih lama daripada “eau de toilettes” kerana ia mempunyai formula yang lebih berat dan daya tahannya boleh dipengaruhi secara langsung oleh cuaca.

Berita baiknya, walau bagaimanapun, tidak kira jenis wangian yang anda pakai, terdapat cara untuk menjadikan wangian kegemaran anda kekal sepanjang hari. Dalam video TikTok yang kini menjadi viral, pengaruh gaya hidup mewah dan pengasas FORVR Mood Jackie Aina berkongsi kaedah utamanya untuk mengekalkan bauan segar selama berjam-jam lamanya. Ya! Ia benar-benar berkesan.

Helah untuk menjadikan wangian anda tahan lebih lama bermula di bilik mandi. Pilih pencuci badan atau skrub yang berbau, minyak wangi yang akan anda pakai untuk hari itu bermaksud kedua-dua formula mempunyai profil bau umum yang sama.

1. Mulakan dengan pencuci badan yang mengandungi nota haruman yang sama seperti minyak wangi anda

Ini adalah langkah pertama yang berkesan, kerana melapisi produk penjagaan kulit yang berbeza yang sepadan dengan aroma minyak wangi anda boleh membantu wangian bertahan lebih lama. Memandingkan minyak wangi anda dengan penjagaan peribadi yang wangi dan pujian lain adalah cara untuk mengekalkan bauan pada kulit. Ia juga cara yang menyenangkan untuk bereksperimen dengan melapisi wangian yang berbeza dan bermain-main dengan pelbagai gubahan untuk menyesuaikan gaya atau mood bauan peribadi anda.

Sebaik sahaja anda telah memilih pencuci badan yang memuji wangian anda, buih, bilas dan teruskan pada langkah seterusnya.

2. Lapiskan pada losen badan dalam keluarga haruman yang sama

Menggunakan prinsip lapisan wangian yang sama, pilih losen badan atau krim yang mengandungi nota serupa dengan minyak wangi dan pencuci badan anda. Sebagai contoh, jika anda akan memakai minyak wangi mawar pada hari itu, maka losen anda sepatutnya berbau dalam keluarga mawar. Pastikan anda menggunakan losen pada kulit yang basah yang akan membolehkan ia menembusi kulit dengan lebih dalam untuk meninggalkan bau yang lebih kuat.

3. Semburkan wangian ke titik nadi

“Titik nadi” ialah kawasan badan anda di mana arteri mengalir betul-betul di bawah kulit pangkal leher, pergelangan tangan, siku dalam, belakang lutut dan belakang telinga dan cenderung dianggap sebagai tempat terbaik untuk memohon minyak wangi kerana ia membantu bauan tahan lebih lama.

Oleh kerana titik nadi memancarkan kehangatan, sapukan minyak wangi pada bintik-bintik ini meningkatkan daya angkat dan penyebaran wangian dari kulit. Faedah menggunakan wangian pada titik nadi, dan bukannya bahagian badan yang lain, adalah lapisan pancaran halus dan sensual yang terpancar dari kulit, yang diserlahkan oleh kehangatannya.

Sebaiknya lakukan ini semasa kulit anda masih basah, kerana kulit yang hangat dan lembap akan menyerap minyak dengan terbaik.

4. “Seal” wangian anda

Langkah ini penting untuk memastikan wangian anda kekal kuat sepanjang hari. Prinsipnya sama seperti menggunakan pelembap di atas serum kulit. Ia membantu mengunci bau dan menghalangnya daripada meresap ke persekitaran. Hanya sapukan pada lapisan kedua losen badan atau minyak wangi percuma, yang akan bertindak sebagai pengedap untuk produk anda yang disembur.

5. Sapukan semburan terakhir minyak wangi

Lapisi badan anda sekali lagi dengan wangian, tambahkan lapisan kedua minyak wangi pada titik nadi. Atau, untuk mengekalkan lagi kuasa bau kekal lama, cuba semburkan pada sikat atau berus untuk menyisir rambut, atau sapukan sedikit pada pakaian anda. Nah! Pastinya bau segar sepanjang hari.

Bau bunga-bungaan yang terus memperkasakan wanita dalam mengambil alih usaha dan takdir mereka. Dengan botol paling tipis di dunia, sejambak bauan segar, memikat, dan dicipta oleh wanita untuk wanita, Idôle baharu akan melancarkan usaha anda untuk kebebasan feminin dalam menjalani hari itu.

Sebuah ciptaan kolektif, Idôle muncul daripada gabungan tiga bakat. Tiga wanita dari tiga benua, tiga jalan hidup yang berbeza, tiga sensibiliti, tiga watak dalam satu cinta untuk wangian. Disatukan oleh keinginan untuk mencipta ketagihan sejagat baharu, Shyamala Maisondieu, Nadège Le Garlantezec dan Adriana Medina bekerjasama untuk mencipta nota Idôle berdasarkan persetujuan asalnya yang bersih. Menggabungkan disiplin dan gerak hati, setiap satunya membawa sumbangan uniknya kepada ciri khas wangian ini.

Idôle ialah ciptaan kolektif oleh tiga pewangi wanita di tiga benua berbeza: Shyamala Maidondieu, yang menghasilkan perkadaran sempurna pelbagai bunga ros dan melati; Nadége Le Garlantezec, yang menemui keseimbangan yang tepat antara nilam dan kasturi untuk membawa bau chypre yang berlarutan dan Adriana Medina, yang menghasilkan bergamot yang menyegarkan dan meningkatkan aksen berair nota pir.

Idôle ialah botol paling tipis di dunia setakat ini dengan ketebalan hanya 15mm. Ini menekankan struktur geometri yang ketat dan perkadaran yang ideal kerana ia diilhamkan oleh cengkaman objek yang tidak pernah terlepas dari tangan kita.

Dengan keharmonian yang sempurna, perkadaran seimbang dan bentuk cekung yang sensual, botol Idôle adalah sebahagian daripada pendekatan reka bentuk sebenar, persilangan antara azimat dan permata yang dilihat sebagai objek yang benar-benar moden. Tersedia dalam beberapa format yang boleh diisi semula untuk mengurangkan kesan alam sekitar, botol Idôle adalah simbol menakluki kebebasan feminin.


Sengsara Ekzema Tak Boleh Bawa Bincang! Gadis Ini Kongsi Produk Yang Bantu Rawat Kulitnya

Ramai di antara kita yang mempunyai masalah kulit iaitu ekzema tanpa kita sedari. Ada yang kronik dan ada yang tak. Ekzema ini tidak boleh hilang sepenuhnya tapi kita boleh sentiasa mencegahnya daripada menjadi lebih teruk jika tahu caranya.

Untuk anda yang ada ekzema, sis faham ia memang menjadi suatu perkara yang sukar untuk anda kerana bukan sebarangan produk yang kita boleh gunakan terhadap kulit. Jika salah sikit, habislah. Oleh itu, sentiasa dapatkanlah nasihat daripada pakar untuk mendapatkan solusi yang terbaik.


Amalkan Secara Konsisten 7 Masker DIY Ini, Hasilnya Kulit Cerah & Cantik Seperti Selebriti Korea.

Siapa yang tak terpesona dengan kulit pelakon Korea. Cantik, licin, mulus dan flawless! Pastinya anda mahukan kulit seperti itu. Masker yang disarankan ini hanya perlu bahan semula jadi yang tidak membahayakan. Namun setiap bahan bergantung pada kulit anda untuk menyesuaikannya.

Kalau nak kulit cerah dan cantik persis barisan selebriti Korea ini, jom cuba lakukan 7 masker DIY yang cukup mudah ini.

Bahan:

Cara-cara:

Bahan:

Cara-cara:

Bahan:

Cara-cara:

Bahan:

Cara-cara:

Bahan:

Cara-cara:

Bahan:

Cara-cara:

Bahan:

Cara-cara:

Keberkesanan memakai masker ini bergantung pada berapa kerap anda memasukkan langkah ini ke dalam rutin kecantikan anda. Harus diingat jua bahan semula jadi tidak boleh di simpan lama.


Mahu PENAMPILAN Lebih Sempurna Dengan SOLEKAN Serta Gaya HIJAB Yang Tepat, Ikut Tip Ini!

Dalam Islam, memakai hijab merupakan tanda kesederhanaan dan kesopanan. Meskipun anda berhijab, anda masih boleh mengenakan solekan pada wajah asalkan ia tidak dipakai secara berlebihan. Solekan mampu membuatkan wajah anda tampak lebih indah dan menarik.

Selain solekan, aksesori yang dipakai serta perhiasan yang tepat juga dapat mengubah wajah menjadi lebih dramatik. Hijabista kongsikan idea solekan serta gaya hijab yang sesuai untuk anda. Dalam masa yang sama, ia boleh membantu anda tampil dengan lebih memukau.

Jangan kenakan solekan yang melampau. Cukup sekadar solekan yang minimal. Fokus anda adalah pada bahagian mata dan pipi. Paling penting, mulakan dengan solekan mata. Kemudian, pilih hijab yang sesuai dengan warna mata anda. Pilih pembayang mata yang terang dan sarungkan hijab rona gelap.

Mata adalah bahagian yang paling menonjol dan anda boleh menambah efek glamor dengan pemilihan warna yang betul. Cara yang lebih mudah, gunakan pensel mata, pembayang mata dan maskara.

Pilih warna yang sesuai dengan tudung. Anda harus elakkan perhiasan yang berwarna emas. Untuk tampil lebih natural, anda boleh menggunakan warna nude dan gunakan warna yang berkilat untuk solekan perkahwinan atau majlis malam.

Pilih jenis pemerah pipi yang sesuai dengan kulit anda. Pemerah pipi jenis serbuk sesuai untuk individu yang memiliki kulit berminyak. Angkat pipi anda ke atas dan gerakkan berus ke arah buah pipi anda. Ini akan memberikan tona semula jadi kepada wajah anda.

Solekan anda tidak lengkap tanpa calitan gincu yang terang. Kemasan yang sempurna pada bibir mampu menonjolkan wajah anda. Warna merah terang dan merah jambu antara rona yang cukup sempurna untuk bibir. Cubalah padankan gincu bibir dengan warna hijab. Pastikan solekan anda tidak berlebihan. Biarkan hijab dan calitan gincu di bibir anda sahaja yang menonjol.

Barang-barang kecantikan yang setiap hijabi harus disimpan dalam dompet ketika melangkah keluar rumah:

• Pensel mata
• Gincu
• Bedak muka
• Pemerah pipi
• Tisu basah
• Gloss
• Pembayang mata

Selain daripada solekan, anda juga perlu memilih gaya tudung yang paling sesuai dengan bentuk wajah anda. Berpakaian dengan sempurna supaya gaya anda tiada kurangnya.

Lihat gambar di bawah untuk melihat idea dan gaya solekan hijab:

Untuk solekan yang ringkas, cukup sekadar memakai penggaris mata dan maskara. Anda boleh menambah warna bibir yang natural untuk menyegarkan lagi rupa anda. Ini adalah salah satu rutin rias wajah yang paling mudah dan ia amat disyorkan untuk gadis-gadis muda yang sedang dalam perjalanan dan tidak mempunyai masa untuk melakukan asas dan kontur pada wajah.


Jangan Keliru Dengan 3 Istilah Kecantikan Ini, Ada Bezanya Antara Whitening, Brightening, dan Lightening

Untuk anda si beauty junkie pasti sudah tidak asing lagi dengan ketiga istilah ini. Tiga isitilah ini cukup sinonim dengan produk kecantikan iaitu whitening, brightening, dan lightening.

Terdapat banyak produk-produk skincare yang sering menyebutkan ketiga istilah ini. Tapi, anda sudah pasti belum perbezaan dari whitening, brightening, dan lightening? Ini penjelasannya.

Sesuai dengan namanya, whitening ini menyajikan hasil yang membuat kulit anda 2-3 tingkat lebih cerah. Biasanya, kandungan ini ditemukan dalam krim atau losyen pemutih. Whitening sendiri merupakan proses bleaching kulit, biasanya mengandung bahan yang cukup kuat untuk kulit, terutama untuk kulit sensitif. Jadi, sebaiknya anda tidak asal memilih produk pemutih. Pastikan produk tersebut sudah mendapat izin rasmi dari BPOM dan mengandung bahan kimia yang berbahaya untuk kulit.

Sesuai dengan namanya, Bright yang bererti cerah, yang memang bermanfaat untuk mencerahkan kulit. Biasanya, tuntutan ini dipakai pada produk pencuci wajah untuk membuat kulit kusam menjadi lebih fresh dan cerah, namun tetap dalam peringkat yang sama. Proses ini tidak berbahaya untuk kulit, kerana pada produk skincare, seringkali menggunakan bahan-bahan alami untuk membuat kulit lebih cerah.

Kalau anda sering mendengar tuntutan lightening dalam produk serum ataupun sunscreen, anda tidak salah. Kerana, lightening senidiri membantu memudarkan dan menyamarkan noda-noda hitam pada wajah. Seperti noda hitam kesan paparan sinar matahari, lingkar mata hitam, hingga bekas jerawat. Biasanya produk lightening memberikan hasil yang signifikan setelah beberapa bulan pemakaian.

Jelas bukan tiga perbezaan istilah kecantikan yang mempunyai maksud yang sama tetapi tuntutan pemaikaian yang berbeza. Jadi anda tidak boleh sebarangan untuk menggunakannya kerana bahan kandungan yang berbeza untuk tujuan yang sama.

Pastikan anda membaca panduan pemaikaian di setiap kemasan pembungkusan produk yang di jual dan ada lebig baik anda disarankan bertanya pada penolong jualan di sesebuah gedung kecantikan.


Penyanyi Dari India Ini Dedah Anaknya Gemar Didodoikan Dengan Alunan Zikir

Kisah wanita bukan Islam yang merupakan seorang penyanyi latar yang terkenal di Kerala, India ini pernah menjadi viral tidak lama dahulu.

Ini kerana Sitara Krishna Kumar yang memenangi anugerah lagu peringkat negeri sebanyak dua kali ini mendedahkan bahawa anaknya akan terlena jika mendengar alunan zikir nyanyiannya.

Dalam satu temubual, pengacara telah bertanya kepadanya, apakah lagu yang dinyanyikan untuk mendodoikan anak perempuan kecilnya.

Sitara mengatakan ada banyak lagu yang dinyanyikan tetapi mengikut masa yang berbeza. Yang menjadi tanda tanya, anak kecilnya kerap mahukan satu lagu arab yang berbunyi begini…

Indah sekali alunannya itu. Sememangnya zikir Hasbi Rabbi ini boleh menenangkan hati sesiapa sahaja yang mendengarnya. Sama-samalah kita mengamalkannya dalam kehidupan seharian. InsyaAllah.


Skrub Wajah Pun Ada Caranya, Wanita Ini Kongsi Step Skrub Dengan Teknik Yang Betul

Sel dalam badan sentiasa diperbaharui dan sel mati akan terkumpul pada permukaan kulit. Jadi, penting bagi kita menggunakan skrub muka untuk menghilangkan sel mati pada kulit wajah

Rasa kagum setiap kali memandang wajah orang yang bersih daripada sebarang cela. Wajah yang mulus dengan kulit yang bersih tentunya mengundang rasa ingin tahu apakan rutin kecantikan yang diamalkannya.

Hakikatnya untuk memiliki kulit wajah cantik bersih bukanlah sesuatu perkara yang boleh dilakukan dengan sambil lewa. Disiplin diri dalam mencuci wajah menggunakan pencuci muka amat diperlukan bagi mendapatkan hasil diinginkan.

Salah satu perawatan wajah yang penting untuk dilakukan ialah step exfoliation  atau skrub wajah.

Tip skrub yang perlu anda tahu.

1. Untuk yang rutin skincare belum lulus, atau belum kukuh, lebih baik gunakan physical skrub.

2. Gosok lebih kuat tak membersihkan kulit anda, tapi boleh merosakkan sel kulit hidup muka (kulit jadi lebih sensitif). Usap dengan lembut je, folikel pada physical exfoliator/scrub dah cukup singkirkan sel kulit mati.

3. Jangan skrub pada jerawat untuk elakkan kuman dan bakteria tersebar seluruh kulit wajah.

4. Kulit berminyak sangat perlukan exfoliasi. Kulit jenis ini paling mudah memerangkap minyak dan kotoran dalam pori.

5. Kulit jenis berminyak juga, ada lapisan kulit mati yang lebih tebal. Sebab itu kalau perasan, oily skin mudah nampak lebih kusam.

6. Untuk beginner, cukup seminggu sekali. Tambahkan kekerapan ke 2 kali seminggu atau bila perlu bila kulit dah boleh tolerate dengan bahan aktif scrub.

7. Produk seperti serum, moisturizer, essence lebih berkesan selepas exfoliate. Sel kulit mati halang produk mahal korang menyerap ke dalam.

8. Nak cepat hilangkan parut? Salah satu ikhtiar ialah exfoliate iaitu proses singkirkan sel kulit mati.

9. Gunakan jari tengah dan jari manis kerana pressurenya tidak menekan kulit.

Tips Scrub yang perlu korang tahu1. Untuk yang rutin skincare belum pas, atau belumkukuh, lebih baik gunakan physical…

10. Cari folikel dari bahan semulajadi jika guna physical exfoliator seperti kulit badam, beras dan lain-lain. Biji-biji plastik dalam exfoliator tak sesuai untuk kulit sensitif. Refer “natural exfoliator”.

Kalau ditanya step exfoliation ini penting atau tidak, jawapannya sangat penting. Sebab kulit kita menghasilkan sel kulit mati setiap hari. Maka sebab itulah kita perlu ‘singkirkan’ sel-sel kulit mati tersebut.


10 Pilihan Masker Paling Sesuai Wajib Hijabi Cari Di ‘Drugstore’ Untuk Kulit Kering & Berminyak

Ramai di kalangan hijabi menggunakan masker wajah kerana dipercayai mampu membersihkan sekaligus melembabkan kulit. Trend penggunaan masker wajah semakin popular seiring pertambahan produk masker wajah yang dijual di drugstore mahupun store fizikal kecantikan. 10 senarai masker ini juga paling sesuai digunakan buat hijabi yang memiliki kulit kering dan bermiyak.

Selain itu, harganya yang dirasa cukup berbaloi membuatkan lebih banyak hijabi memilih menggunakan masker wajah segera dibandingkan yang buat sendiri dari bahan alami.

Ada beberapa pilihan masker wajah  yang popular di Asia. Ada yang dibuat dari luar negeri seperti Korea Selatan, ada pula masker wajah yang dicipta sendiri. Tapi, tahukah anda baik dan buruk memakai masker di wajah?

Produk dari Wardah ini menjadi salah satu masker wajah yang bagus untuk memutihkan wajah dengan cepat. Wardah Lightening Face Mask diperkaya dengan Ekstrak Licorice yang berfungsi untuk mencerahkan dan menegangkan kulit wajah. Keunggulan masker ini dari produk sejenis lainnya adalah cara penggunaannya yang praktik. Masker ini boleh terus diaplikasikan ke seluruh wajah. Anda disarankan untuk menggunakan masker wajah ini seminggu sekali untuk memiliki wajah yang putih, bersih, dan lembab. Untuk hasil yang maksimal, gunakan produk dari Wardah Lightening Series.

PRO: Masker Wardah Lightening Face Mask dijual dengan harga yang murah dan isi yang banyak. Selain itu, aroma masker juga enak dan kandungannya tidak membuat kulit iritasi mahupun jerawat. Kulit juga jadi lebih mudah menyerap krim wajah setelah penggunaan masker ini.

KONTRA: Masker ini juga mengandung alkohol, pewangi, dan paraben.

Seperti namanya, masker wajah Innisfree Jeju Volcanic Pore Clay Mask dibuat menggunakan clay yang dikatakan berasal dari pegunungan Jeju di Korea Selatan. Ketika disapu pada wajah, masker ini menghadirkan sensasi dingin ala menthol. Kulit wajah jadi terasa segar dan lembab.

Apakah anda  pernah merasakan pengalaman kulit wajah terasa seperti tertarik saat masker clay menjadi kering? Jika ya, jangan bimbang kerana setelah masker ini kering pada kulit, wajah anda tidak membuat kulit terasa seperti tertarik. Masker Innisfree Jeju Volcanic Pore Clay Mask ini mampu mengangkat komedo dengan sempurna. Minyak muka juga jadi lebih minimal. Kulit pun jadi lebih tegang.

PRO: Sesuai untuk kulit berminyak, blackhead, berjerawat, mahupun kulit kering. Lebih mudah dibilas dengan air panas.

KONTRA: Harus menggunakan spatula khusus untuk menyapukankan masker ini kerana tekstur clay-nya mempunyai tekstur yang padat.

Ingin mencari masker berkualitas dengan harga terjangkau ? Garnier Light Complete Whitening Peel off Mask ini bisa jadi pilihan tepat. Masker ini diperkaya akan ekstrak lemon. Fungsinya adalah untuk mengangkat sel-sel kulit mati, membersihkan pori-pori dari kotoran dan mencerahkan wajah.

Masker ini gak bikin kering di kulit. Sebaliknya dengan menggunakan masker garnier wajahmu akan lembut dan tampak lebih bersih. Menariknya lagi, anda hanya perlu mengeluarkan sejumlah wang untuk memiliki masker mungil ini.

PRO: Satu masker cukup untuk digunakan. Mudah digunakan sebagai topeng mengelupas. Meninggalkan kulit lembut dan licin tanpa pengeringan. Pek yang mesra perjalanan.

KONTRA: Bagi mereka yang tidak gemar dengan bauan mungkin tidak memilih masker ini.

The Bath Box Breakfast Porridge. Masker ini diperkaya dengan kandungan oatmeal, rhassoul clay dan santan. Ketiga bahan tersebut bekerja secara bersama-sama dalam membantu mengangkat sel-sel kulit mati, mengontrol produksi minyak berlebih dan pastinya mencerahkan sekaligus menjaga keelastisan kulit. Kegunaan oatmeal ini juga antara lain untuk melembabkan kulit, membersihkan pori-pori dan mencegah kulit kusam.

PRO: Bahan yang digunakan daripada bahan alami, di samping itu, kemasan packaging travel friendly. Harganya yang berpatutan dan mudah didapati.

KONTRA: Belum tercatat number BPOM dan tarikh pembuatannya dan tidak boleh disimpan dalam jangka waktu panjang (maksima 1-5 bulan tergantung bagaimana cara penyimpanan masker.

Masker Made in India ini juga cukup popular! Masker ini dibuat dengan bahan-bahan alami, bebas alkohol dan non comedogenic yang tidak mencetus alergi. Masker ini mengandungi ekstrak daun nimba yang berguna dalam melawan bakteria penyebab jerawat.

Kandungan kunyit dalam masker untuk membantu mencerahkan dan melembutkan kulit. Serta Fuller Earth (Clay) yang berperanan aktif mengenyahkan kotoran pada kulit wajah. Tekstur masker ini lembut dan boleh memberikan efek menenangkan.

PRO: Pembungkusan mesra untuk di bawa kemana sahaja di samping terkandung beberapa bahan semula jadi yang membersihkan kulit dengan baik. Membersihkan kulit juga berfungsi sebagai skrub. Penggunaan secara meluas kerana harga yang berpatutan.

KONTRA: Bau herba yang kuat mungkin menjadi masalah dengan sesiapa yang tidak gemar baunya. Tidak mengandungi semua bahan semulajadi kerana ia mempunyai parabens. Sukar untuk dibasuh dan senarai ramuan lengkap tidak disebutkan.

Produk masker keluaran Innisfree memang cukup banyak. Salah satunya yang juga menjadi bestseller adalah Capsule Recipe Pack. Untuk varian mencerahkan wajah terdapat Promegranate Bubble. Masker ini diformulasikan dari bahan ekstrak buah delima dan gelembung oksigen yang berguna dalam menjaga keelastisan kulit. Selain itu juga diperkaya akan vitamin C yang diekstrak dari tumbuh-tumbuhan. Vitamin C ini berperan sebagai agen pencerah kulit.

PRO: Pembungkusan yang membolehkan di bawa bila travel dan tidak perlu ruang yang besar untuk pengstoran di dalam bag solek. Harga yang berpatutan.

KONTRA: Kemasan pembukusan yang tidak tahan lama. Pada pek pembukusan tiada keterangan bahan-bahan melainkan anda melayari laman web untuk keterangan lanjut.

Rekomendasi masker yang berasal dari Taiwan, iaitu My Beauty Diary Strawberry Yogurt Mask. Sebagaimana nama, masker ini diformulasikan dengan kombinasi buah strawberi dan yogurt. Di dalamnya tersimpan fruit acids, mineral, enzim dan asam laktat yang membantu mengontrol produksi sebum, membersihkan kotoran, serta menyahkan sel-sel kulit mati. Kandungan lainnya adalah ekstrak mallow yang berperanan dalam memberikan kelembaban pada kulit dan menjadikan wajah cerah glowing. Ada pula kandungan arbutin sebagai agen pemutih wajah. Masker ini berbentuk sheet mask dengan essence di dalamnya.

PRO: Bau masker seperti Strawberry Yogurt, Yummy! Masker yang memberi impak berasa sangat sejuk terhadap wajah sesuai digunakan pada musim panas. Harga yang berpatutan.

KONTRA: Masker ini terlalu lembab, ketika menggunanya haruslah berhati-hati agar masker tidak koyak. Kelebaran masker ini juga agak sukar untuk mereka yang berwajah kecil.

Topeng tisu sakura putih ini sesuai untuk memberi pemutihan pada muka yang menyeluruh dan kemerah-merahan. Diperkaya dengan campuran ekstrak sakura, vitamin B3 dan vitamin CG yang membantu melembapkan kulit secara mendalam dan membantu meringankan nada kulit dan bintik-bintik gelap memberikan hasil kulit yang lebih jelas, lembut dan licin. Kulit anda kini lebih nampak cantik dan berseri selepas penggunaan topeng ini.

PRO: Saiz masker sesuai untuk semua jenis muka dan essennya mudah terserap dengan maksimal. Memiliki ekstrak sakura dari jepun dipadu dengan berbagai vitamin yang baik untuk kulit seperti vitamin B dan vitamin C.

KONTRA: Harganya yang agak mahal dan aromanya begitu kuat.

Masalah liang pori yang besar dapat diatasi dengan masker yang memberi ketegangan pada kulit dan menutupi pori anda. Dengan formula unik ekstrak kulit berangan, ekstrak witch hazel, ekstrak salicylic dan daun pudina sangat  berkesan dan mampu mengetatkan pori-pori untuk kulit yang lebih licin dan lebih sempurna. Kulit yang berliang pori kecil semestinya kulit yang bebas dari minyak dan bebas dari pori tersumbat yang boleh menyebabkan masalah kulit yang lain. Topeng yang wajib untuk dicuba untuk kulit yang lebih cantik berseri.

PRO: Masker hidrogel akan menyediakan penjagaan kulit wajah yang kompleks sebagai tambahan kepada pembajaan yang mendalam dan memberi kesan ke arah lain seperti pemakanan, pengangkatan, tanda-tanda penuaan, normalisasi aktiviti kelenjar sebaceous, peremajaan, peningkatan warna kulit dan sebagainya.

KONTRA: Mana-mana topeng hidrogel lebih mahal daripada biasa. Sesuai dengan kulit wajah yang sangat berminyak.

Timewise Repair Bio-cellulose Mask yang akan melenyapkan semua kegusaran wajah. Jika anda mempunyai garis-garis halus atau kedutan pada wajah, Timewise Repair Bio-cellulose untuk kulit yang kurang anjal, kurang tegang dan tidak berseri, masker muka ini mampu menyerlahkan semuanya kembali. Rumusan ini terkenal dengan khasiat merawat kulit dan antara bahan yang terkandung di dalamnya adalah ekstrak kernel oat, ekstrak orkid dan sodium hyaluronat.

Hanya sehelai masker sahaja yang diperlukan untuk memberikan khasiat khas kepada kulit wajah anda untuk menjadikan ia kelihatan lebih cerah, muda dan lembap. Masker ini juga mampu membuatkan kontur muka kelihatan lebih tegang dan pejal, sambil membantu menganjalkan kulit, menjadikan ia kelihatan lebih muda dan sihat. Kulit anda akan tampak indah berseri dan lembap selama 24 jam. Masker ini adalah belaian sempurna untuk wajah.

PRO: Masker muka ini adalah ia menggunakan inovasi selulosa-bio (bio-cellulose), bahan murni berasaskan tumbuhan yang dibuat daripada air kelapa. Masker dibuat menggunakan fabrik 3D serapan tinggi yang dibentuk dengan gentian berkait yang membenarkan rumusan kompleks penuh kebaikan meresap jauh ke dalam fabrik ini.

KONTRA: Harga yang agak mahal dan sukar untuk di dapati di kaunter kosmetik kecuali online dan melalui agen.


Tak Perlu Sorok Pipi Lagi, Ini Tip Gayakan Hijab Bawal Buat Hijabi Berpipi Tembam

Setiap tahun ada sahaja rekaan tudung yang tumbuh macam cendawan di pasaran. Tetapi tahun lalu menyaksikan tudung bawal kembali diminati. Ini kerana cara pemakaian yang senang dan user friendly.

Malah seorang hijabi akan kekal cantik dan menawam dengan hanya menggayakan bawal. Terutama bagi mereka yang mempunyai pipi tembam. Di sini ada beberapa tip menggayakan hijab bawal bagi mereka yang berpipi tembam.

Ambil tudung bawal dan pakai sama panjang.

Pin bawah dagu dan ambil tudung sebelah kiri dan bawa ke belakang.

Ambil tudung yang dibawa ke belakang tadi dan terus ke hadapan. Pinkan di sisi sebelah kiri dengan kemas.

Bawa pula tudung sebelah kanan ke kiri dan selitkan sahaja ke belakang.  Boleh juga pakai dengan pelbagai gaya lain mengikut cita rasa.


Sama Seperti Kulit Wajah, Kulit Kelangkang Pun Kena Flawless, Bahan Semula Jadi Ini Boleh Anda Guna

Merawat pangkal paha atau bahagian kelangkang juga merupakan satu rutin kecantikan yang mesti dilakukan oleh setiap wanita. Wanita diketahui lebih terperinci dalam menjaga setiap inci tubuh mereka. Bukan hanya merawat kulit wajah dan tubuh, tetapi rawatan juga di bahagian tubuh yang tertutup.

Walaupun bahagian pangkal paha atau kelangkang ini adalah bahagian terlindung, kulit bahagian ini juga perlu diberi perhatian. Selain menjaga kebersihan, perkara yang sangat perlu diberikan perhatian adalah tona warna pada bahagian ini.

Ramai wanita mempunyai masalah dengan pangkal paha gelap. Beberapa faktor penyumbang adalah disebabkan oleh kualiti penjagaan kebersihan, kulit kering, hormon, pengambilan ubat yang kerap, dan lain-lain.

Namun, anda tidak perlu risau, kerana anda juga boleh melakukan pelbagai cara untuk memutihkan bahagian kelangkang yang gelap. Hanya dengan bahan semula jadi dan mudah anda lakukan di rumah.

ALOE VERA

Aloe vera sememangnya terkenal untuk melembapkan kulit wajah. Anda boleh gunakan aloe vera untuk mencerahkan kembali pangkal paha yang gelap. Ambil gel dari tanaman lidah buaya, kemudian sapukan ke pangkal paha sebagai masker. Biarkan selama 15 minit kemudian bilas hingga bersih. Lidah buaya adalah salah satu bahan semula jadi yang cukup selamat digunakan setiap hari.

KENTANG

Ternyata anda juga boleh memilih menggosok kentang sebagai cara memutihkan celah kelangkang dengan bahan semula jadi. Kentang mempunyai enzim yang dapat berfungsi untuk mencerahkan kulit gelap. Potong kentang dengan nipis-nipis, kemudian gosokkan di celah kelangkang dengan lembut dan kemudian bilas dengan air suam hingga bersih.

LEMON

Lemon sememangnya banyak kegunaannya untuk kesihatan dan juga kecantikan. Ia merupakan bahan semula jadi yang amat berkesan untuk mencerahkan kulit yang gelap. Oleh kerana sifat lemon yang berasid dan kaya dengan vitamin C, ia amat membantu untuk mencerahkan kulit gelap di bahagian celah kelangkang. Perahkan jus lemon, kemudian celupkan jus lemon dengan menggunakan bola kapas nipis. Gunakan seperti toner di bahagian celah kelangkang. Sapukan dengan berhati-hati dan tidak terlalu kerap, kerana lemon dapat mengeringkan kulit.

Salah satu cara untuk memutihkan celah kelangkang dengan bahan semula jadi adalah dengan menggunakan oat. Tekstur oat yang kasar boleh digunakan sebagai skrub semula jadi untuk proses pengelupasan. Untuk mendapatkan tekstur yang lebih tebal, anda boleh mencampurkan tepung oat dengan tomato hancur. Sapukan pada bahagian pangkal paha, tunggu selama 15 minit dan setelah kering, gosok perlahan. Kesannya kulit di bahagian celah kelangkang menjadi lebih halus dan lebih cerah dalam hanya beberapa minggu.

MINYAK KELAPA

Selain terkenal dengan kandungan antioksidan semula jadi, minyak kelapa juga berfungsi untuk mencerahkan kembali kulit yang gelap. Campurkan minyak kelapa dengan 3 sudu besar jus lemon. Boleh juga hanya menggunakan minyak kelapa tanpa dicampur dengan bahan-bahan yang lain. Urut perlahan di celah kelangkang selama 15 minit. Lakukan 2 kali seminggu untuk hasil yang maksimum.

KUNYIT

Kunyit sangat membantu untuk mencegah pengeluaran melanin yang menyebabkan kulit menjadi gelap. Dengan menyapu kunyit pada kulit di celah kelangkang, kulit dibahagian ini akan beransur-ansur cerah.

Cukup gunakan 2 sudu besar serbuk kunyit. Boleh juga gunakan kunyit hidup untuk hasil yang lebih baik. Jika menggunakan serbuk kunyit, campurkan dengan sedikit air hingga pekat, kemudian sapukan di celah kelangkang. Biarkan hingga kering dan gosok perlahan-lahan selama 20 minit dan selepas itu bilas menggunakan air suam hingga bersih.

Jika menggunakan kunyit hidup, tumbuk hingga lumat atau kisar tanpa air. Kemudian boleh sapukan pada bahagian celah kelangkang. Biarkan selama 20 minit kemudian gosokkan secara lembut. Jika diamalkan seminggu 2-3 kali, hasilnya pasti menarik.

HIJABISTA: Pilih bahan semula jadi yang anda suka atau mudah untuk dicari. Amalkan secara konsisten untuk mendapatkan hasil yang maksimum.


Peminat Setia Tudung Bawal, Ameera Zaini Kongsi Foto Koleksi Gaya Hijabnya Sejak Remaja

Pasti ramai yang tidak tahu tarikh 1 Februari diraikan sebagai Hari Hijab Sedunia. Wah, hari istimewa tau buat seluruh hijabi! Tidak kiralah apa jua stail hijab yang dipakai, niat kita semua berhijab adalah sama iaitu bagi menutup aurat.

Sempena hari istimewa ini, pengacara dan usahawan jelita, Ameera Zaini telah berkongsikan koleksi fotonya berhijab sejak dari dulu lagi. Gemar mengenakan tudung bawal, ternyata gaya hijab ini tidak pernah ditelan zaman biarpun pelbagai stail hijab baharu diperkenalkan.

Happy World Hijab Day to all of you ❤

My first tudung is tudung bawal bersulam. Pinjam tudung mama. So sempena dengan Hari Hijab Sedunia ni Meera share la antara tudung bawal yang Meera pakai dari dulu sampai sekarang. Ni semua kategori yang mulia dan tak aib. Last sekali tu paling terkini sekali…bawal pandemic 😷

Mana satu bawal yang paling dirindui?


Bengkak Mata Tengok Drama, Ini Pesanan Suami Ummi Naziera Buat Anda!

Ramai yang sudah menonton drama terbaru Ummi Nazeera dan juga Izzue Islam iaitu ‘Rindu Kasih’ bukan? Sudah tentu ramai yang berjurai air mata bila tonton drama itu sehingga habis, kalau boleh setiap adegan nak nangis.

Faham sahaja bila suatu cerita itu mempunyai satu plot yang sangat menarik sehingga menghayat hati. Tapi sedih pun ia, ini ada pesanan khas dari suami Ummi Nazeera sendiri tentang setiap tangisan anda itu.

Siapa sahaja yang tidak akan mengalir air mata jika menonton sesuatu cerita atau drama yang cukup bagus. Inikan pula pelakon itu membawakan suatu watak yang cukup mantap sehinggakan naik bulu roma!

Sudah tentu ramai yang mata bengkak lepas dah menangis dengan sangat lama betul? Perkongsian dari suami pelakon Ummi Naziera iaitu Dr. Izzar Anwari tentang kesan bengkak yang berlaku pada mata selepas menangis.

“Apabila anda menangis, air mata itu akan menjadi banyak dan ‘drainage system‘ mata iaitu tear duct tidak dapat menampung untuk menyerap kembali air mata yang banyak itu,

“Oleh itu, air mata berlebihan itu akan berada di tisu bawah mata itu, menyebabkan mata sembab atau bengkak.” itulah penjelasannya mengenai mata yang boleh jadi bengkak!

Tidak sahaja menjelaskan bagaimana bengkak bawah mata terjadi, Dr. Izzar juga turut berkongsi beberapa tip yang boleh kita ikuti. Mudah-mudahan kurang sikitlah kesan bengkak sebab drama sedih ini.

Hanya perlu rendamkan 2 teabag (uncang teh) ke dalam air suam dan letakkan dalam peti ais untuk sejukkannya. Bila sudah tiba masanya, letakkan pada mata yang bengkak itu sewaktu suhu uncang teh masih sejuk. Ini kerana kafein yang ada pada teh itu boleh membantu mengecutkan salur darah dan mengurangkan kesan sembab.

Selalu nampak bukan iklan atau gambar spa yang meletakkan timun pada mata. Ya, cara ini juga berkesan untuk hilangkan bengkak pada mata anda. Potong timun pada saiz yang sederhana nipis dan sejukkannya di dalam peti ais. Selepas itu, anda boleh sahaja letakkannya pada mata yang bengkak itu.

Bunyinya agak rumit tapi sebenarnya hanya menggunakan ice bag sahaja. Jadi ambil sahaja ice bag anda, lapik dengan kain dan tuam pada mata.

Tip yang cukup mudah kerana anda perlukan dua sudu besi dan sejukkannya di peti ais. Setelah itu, letakkan ia sahaja di mata, cara ini senang juga buat anda yang nak cepat dan kurang peralatan.

Ha, apakah dengan maksud cold rub? Caranya adalah dengan sejukkan tangan atau jari dengan air yang sejuk (berisi ais). Selepas itu, urut kawasan mata yang bengkak itu, jangan tonyoh mata ya! Urut dengan perlahan-lahan.

Dr. Izzar juga ada membuat pesanan untuk anda yang suka tonton drama sehingga menangis itu untuk jaga kesihatan. Kalau sudah lama bengkak di mata, eloklah berjumpa doktor untuk rawatan selanjutnya, takut parah nanti.


Pengantin Perempuan, Dikendong Bapa Harungi ‘Air Bah’ Menuju Pelamin, Buat Netizen Sebak!

Umum sedia maklum, cuaca yang tidak menentu dan musim tengkujuh di beberapa negeri sekarang ini merupakan punca beberapa negara teruk dilanda banjir hingga mengakibatkan puluhan ribu mangsa terkesan dan terpaksa ditempatkan di Pusat Pemindahan Sementara (PPS).

Malah, cuaca hujan lebat yang berterusan ini turut mengakibatkan beberapa kawasan rumah di penempatan pedalaman turut terjejas dinaiki air, sekaligus menghadkan pergerakkan raja sehari ketika sedang melangsungkan majlis perkahwinan.

Terbaharu, sebuah video memaparkan momen dimana seorang pengantin perempuan tular di aplikasi TikTok sebaik sahaja ia dimuatnaik menerusi akauan pengguna milik @oohlysa, telah menjadi sorotan ramai.

Video pendek berdurasi 28 saar itu, memaparkan seorang pengantin perempuan, lengkap berbusana putih diangkat oleh bapanya menuju ke pelaminan bagi meraikan hari bahagia penuh bersejarah miliknya.

Air banjir separas buku lali yang bertakung di hadapan rumah, dan suasana hujan lebat yang berterusan telah menghadkan pergerakkan pengantin. Lebih menambah sebak ketika menyaksikan momen berkenaan adalah apabila si ayah sempat berpatah balik untuk mengambil bunga tangan anaknya yang tertinggal ketika dia mengangkat gadis berkenaan.

Menerusi video berkenaan dapat dilihat pengantin perempuan yang sedang menanti bunga tangan di khemah yang memayungi pelaminan menahan sebak dan menitiskan air mata sebaik sahaja kepalanya disentuh bapa tersayang.

Sehingga artikel ini ditulis, video ini telah ditonton oleh 3.8 juta tontonan dengan 612 ribu tanda suka.

Hijabista sempat meninjau ke ruangan komen pada hantaran video itu dan mendapati rata-rata netizen turut menzahirkan rasa sebak sewaktu melihat cinta pertama seorang anak perempuan sanggup mengendong dan meredah hujan dan air bah demi memastikan keselesaan anakya ketika sedang mahu membina masjid.

Justeru, hargailah kedua orang tua kita sekiranya masih ada, kerana mereka menyangi anak-anak dengan begitu tulus dan ikhlas tanpa mengharapkan sebarang balasan.


Rambut Tebal Kian Menipis, Ini 3 Petua Ringkas & Mudah Untuk Lebatkannya Kembali!

Masalah keguguran rambut sememangnya sering menjadi kerisauan buat para hijabi. Hati menjadi gusar apabila melihat rambut yang tebal kian menipis. Lebih-lebih lagi apabila melihat rambut jatuh berguguran ketika mandi ataupun ketika menyikatnya.

Sememangnya apabila berhijab kita perlu lebih menitik beratkan soal cara penjagaan rambut. Bagi merawat masalah ini, ada beberapa petua tradisional untuk dicuba bagi melebatkan rambut. Kosnya juga sangat murah!

Ayuh, Mari kita lihat 4 petua yang mujarab untuk menyuburkan rambut.

Banyak juga cara yang kita boleh cuba untuk merawat masalah ini. Yang penting kita haruslah konsisten mengamalkannya dan tidak berhenti separuh jalan. Peliharalah mahkota kita dengan sebaiknya. Selamat mencuba !

Kredit: Facebook Treatment Rambut Lebat Tanpa Uban


Rupanya Gosok Gigi Pun Ada Doa? Ini Doa Yang Boleh Anda Amalkan.

Sebagai umat islam, kebersihan ada sesuatu yang sangat penting. Islam sentiasa mengajar kita untuk menjaga kebersihan. Anda semua tahu tak ada doa yang boleh diamalkan ketika mahu memberus gigi?

Kebersihan merupakan asas kepada kesihatan. Jika anda sentiasa dalam keadaan bersih, kesihatan anda akan terjamin. Perlu diketahui bahawa membersihkan badan seperti mandi, bercukur, menggunting kuku, dan bercukur adalah amalan sunat Islam. Amalan-amalan ini ada hikmahnya kerana ia dapat menjaga kesihatan, mengelak daripada dijangkiti pelbagai penyakit, dan yang paling penting mengamalkan Sunnah Rasulllah SAW.

Allah SWT juga menyukai orang yang mensucikan diri. Firman Allah SWT:

Maksudnya: “Sesungguhnya Allah menyukai orang-orang yang bertaubat dan menyukai orang-orang yang mensucikan diri.”

(Al-Baqarah ayat 222)

Bukan sahaja penjagaan badan, penjagaan mulut juga penting ya. Dua amalan berkait rapat dengan penjagaan kesihatan mulut ialah berkumur kumur dan bersugi. Bersugi adalah kata nama lain bagi memberus gigi. Bersugi adalah perbuatan membersihkan gigi dan mulut menggunakan sesuatu yang kesat.

Nabi Muhammad SAW menyarankan umatnya agar menggosok gigi lima kali sehari. Menurut Syariah, aktiviti memberus gigi mempunyai kebaikan peribadi, sosial dan kesihatan. Setiap hari, anda pasti sering berkomunikasi dengan orang lain. Bayangkan anda sedang bercakap dan nafas anda berbau busuk, mesti orang lain tidak selesa. Oleh itu, penting untuk setiasa menjaga bau mulut anda dengan memberus gigi.

Terdapat banyak kebaikan ataupun hikmah bersugi, di antaranya adalah:

1. Condongkan berus gigi pada sudut 45 darjah ke gusi.
2. Gerakkan berus gigi ke hadapan dan ke belakang dalam gerakan perlahan.
3. Berus gigi luar dan dalam dan beri perhatian lebih kepada geraham yang digunakan untuk mengunyah. Adalah sangat penting untuk membersihkan permukaan dalaman gigi supaya tiada sisa makanan.
4. Condongkan berus gigi secara menegak dan gerakkannya ke atas dan ke bawah semasa memberus bahagian hadapan gigi.
5. Pastikan semasa memberus anda memberus lidah dan membersihkan garis gusi.

Berikut adalah doa berus gigi yang boleh anda amalkan ketika memberus atau menggosok gigi.

Allāhumma bayyidh bih asnānī, wa syudda bihī litsātî, wa tsabbit bih lahātī, wa bārik lī fīhi, yā arhamar rāhimīn.

Maksudnya: “Ya Allah, putihkanlah gigiku, kuatkan gusiku, kuatkan rongga tekakku (faring) dengan pembersih gigi (siwak/menyikat gigi). Berkatilah aku melaluinya, wahai Dzat Yang Maha Pengasih.” Doa ini dinukilkan oleh Syeikh Ibrahim Al-Baijuri, Hasyiyatul Bajuri, (Beirut, Darul Kutub Al-Ilmiyyah: 1999 M/1420 H), juz I, halaman 84.

Dengan mengamalkan sunnah Nabi iaitu memberus gigi, bukan sahaja pahala, malah kebersihan dan kesihatan anda juga lebih terjaga. Oleh itu, pastikan anda memberus gigi setiap hari ya. Nanti kalau nafas berbau busuk kan malu!


Tak Susah Pun Nak Hilangkan Masalah Perut Buncit. Amalkan 7 Langkah Bijak Ini, Boleh Kurus Dengan Cepat!

Masalah perut buncit seringkali menjadi punca utama untuk kita tampil tidak yakin dihadapan khayalak ramai. Bukan sahaja ia nampak jelas apabila memakai baju, malah kita berasa tidak selesa apabila perut sudah mula menjadi buncit. Pasti ramai yang buntu untuk mencari solusi terbaik menghilangkan masalah buncit ini!

Sebenarnya, untuk menghilangkan masalah buncit ini, memerlukan rutin sihat yang konsisten untuk memastikan lemak di perut dapat berkurangan sekali gus memberi anda bentuk badan yang ideal! Nak tahu apa caranya? Jom lakukan langkah-langkah berkesan ini!

1. Makan Sikit Tapi Lebih Kerap

Tidak salah untuk makan dengan kerap. Tetapi anda harus memastikan pengambilan makanan yang diambil itu haruslah dalam kuantiti yang sedikit dan juga mempunyai sumper khasiat yang tinggi. Contohnya, sekiranya seseorang itu mempunyai keperluan kalori yang besar, contohnya, 1800 ataupun 2000 atau 3000 kalori, agihkan setiap makanan itu sedikit demi sedikit seperti 5-6 kali makan. Tidak digalakkan terus makan 2 atau 3 pinggan sekaligus untuk cukupkan keperluan kalori. Ini dapat membantu untuk menghilangkan buncit di bahagian perut.

2. Kurangkan Garam dalam Makanan

Ramai diantara kita yang seringkali lupa untuk mengawal kuantiti garam dalam makanan. Bukan sahaja ianya bagus untuk seluruuh tubuh badan namun langkah ini juga dapat mengurangkan masalah buncit di perut. Elakkan makanan macam chips ataupun makanan seperti snek kerana kandungan garam sangat tinggi. Pengambilan garam yang tinggi boleh menyebab air bertakung dalam badan dan sekaligus menaikkan lemak kita.

3. Masa Makan yang Lebih Teratur

Anda harus bijak menyusun waktu makan anda! Tidak susah sebenarnya untuk menyusun jadual makanan anda. Apa yang penting, pastikan anda makan pada waktu pagi, tengah hari dan malam. Tahukah anda, jika tidak menjaga waktu makan, kebarangkalian untuk naik berat badan dan perut itu lebih tinggi? Jadi pekalah dengan waktu makan anda! Contohnya, sarapan sebelum jam 9, makan tengah hari sebelum jam 2 dan makan malam sebelum jam 9 malam.

4. Kurangkan Pengambilan Gula

Pengambilan gula yang berlebihan juga dapat menjadikan perut anda buncit dan tidak bagus untuk kesihatan tubuh badan! Cuba untuk kurangkan pengambilan gula contohnya minuman yang manis.

6. Kurangkan Stres

Stres juga memainkan peranan penting dalam memastikan perut anda tidak buncit! Nak tahu kenapa? Apabila tidur tidak cukup, automatik akan mendatangkan stress. Ini juga boleh menyebabkan perut kita senang membuncit. Jadi, pastikan tidur kita cukup dan salurkan stress kita ke jalan yang betul. Ini sekaligus, kita akan senang turunkan perut kita.

7. Bersenam

Sudah pasti bersenam juga faktor utama untuk menghilangkan perut buncit! Untuk senaman, bagi mereka yang tidak mahu nampak buncit, disarankan untuk membuat 2 jenis senaman yang biasa. Pertama kardio dan keduanya ‘resistance’ ataupun ‘weight training’. Kebaikan ‘weight training’ bukan sahaja melatih jantung tetapi turut membakar lemak.


“Tudung Bagi Nampak Macam ‘Puan Amirah’ Sikit”, Mira Filzah Akur Kehendak Suami Tapis Penampilannya

Suami nak tengok penampilan seorang ‘Puan Amirah’ berbanding Mira Filzah, figura yang cukup sinonim dengan gaya moden, malah menjadi ikut-ikutan hijabi dari gaya hijab hinggalah gaya pemakaiannya. Pelakon dan pengacara popular, Mira Filzah mengakui dia bukanlah pakar dalam berfesyen dan hanya menggayakan apa yang selesa sahaja.

Menerusi program bual bicara bersama Xtra, Mira berkata selepas mendirikan rumah tangga, suaminya, Wan Emir Astar turut memberi teguran mengenai penampilannya.

“Bagi saya apa yang simple dan selesa itu dah menunjukkan saya tetapi bila saya pergi ke sesebuah acara saya juga akan guna khidmat penata gaya.

“Sekarang yang bagi pelepasan Emir lah. Dia selalu kata dia nak tengok penampilan seorang ‘Puan Amirah’ berbanding Mira Filzah. Dia ada bertanya “make up ada macam Puan Amirah tak hari ini”. Jadi dia faham penampilan saya macam mana.

Membezakan penampilan demi tuntutan kerjaya dan penampilan bersama suami, Mira Filzah faham akan situasi itu. Suami adalah orang yang penting membimbing kita selepas ibubapa, jadi tiada msalah untuk Mira faham dengan permintaan Wan Emir.

“Kadang-kadang saya nak keluar, dia akan tegur “tudung bagi nampak macam Puan Amirah sikit”. Jadi saya pun faham maksud ‘Puan Amirah’ itu seperti mana yang dia mahukan,” katanya.

Penampilan ketika hamil pernah dikritik! Kongsinya dalam temu bual itu, Mira tidak memuat naik sebarang penampilannya ketika hamil sebelum ini kerana berikutan wajahnya yang cengkung.

“Ketika dalam proses awal kehamilan, saya tak suka post dalam media sosial ketika itu muka saya sedikit cengkung. Saya makin kurus ketika itu, muka cengkung, berat badan pun lambat naik walaupun saya tidak mengalami muntah-muntah.

“Sampaikan saya muat naik gambar di media sosial, ada netizen kata “kenapa cengkung sangat ni? Tak bahagia lah tu. Dalam hati saya ketika itu geram dan sebab itu saya tak suka media sosial ketika itu. Jadi benda sebegitu yang buat saya stress.

“Tapi syukur suami saya seorang pendengar yang baik. Saya rasa setiap kali saya luah sesuatu kepada dia, saya puas,” katanya.

Terdahulu, Mira Filzah mendirikan rumah tangga dengan Wan Emir pada 3 September 2020. Pasangan itu dikurniakan seorang cahaya mata lelaki bernama Wan Khair Amir kini berusia hampir 7 bulan.

SUMBER: XTRA


Sunscreen Terbaik Dari Korea, Manfaat Bahan Semulajadi Tanpa Tinggalkan Kesan Berkapur

Keajaiban K-beauty bukanlah perkara baru bagi obsesi kecantikan. Ketika membicarakan mengenai produk solekan, kulit, dan rambut yang keluar dari Korea Selatan, pasti teksturnya lebih inovatif, ramuannya lebih maju, dan teknologi selalu mendahului jenama yang dari negara lain. Pelindung matahari Korea tidak terkecuali sebenarnya, ini mungkin pelindung matahari paling maju di dunia.

Mengapa anda harus membeli pelindung SPF buatan Korea untuk diaplikasikan rutin seharian, ini pendapat pengasas kecantikan K-beauty Peach & Lily, untuk menguraikannya:

“Itu bergantung pada formula, tetapi pelindung matahari Korea menawarkan lebih banyak variasi,” kata Yoon. “FDA Korea (dan pengawal selia EU!) Telah menyetujui lebih banyak jenis penapis SPF daripada yang disetujui di AS, dan Korea selalu mendorong batasan inovasi tekstur dan kestabilan formula kerana pasarannya sangat kompetitif. ” Ini sangat penting bagi wanita asia dengan formula mencari warna yang tidak akan meninggalkan warna putih berkapur di kulit.

Proses pemeriksaan Korea sangat ketat, yang bermaksud perlindungan yang lebih baik dan warna kulit yang lebih baik. Penarafan SPF pada pelindung matahari A.S jelas penting, tetapi sistem Korea berusaha lebih baik untuk memastikan formula mereka berjaya. Sistem penarafan PPD dan PA menilai kekuatan perlindungan UVA dengan cara yang lebih bernuansa berbanding dengan ujian Spektrum Luas A.S.

Sistem penarafan Spektrum Lebar adalah sistem lulus atau gagal. Selagi sembilan puluh peratus penyerapan UV berada di bawah satu set pengukuran, SPF boleh dilabel sebagai spektrum luas. Tidak ada cara untuk mengetahui seberapa tinggi atau rendahnya spektrum luas atau perlindungan UVA.

“Sistem penarafan PPD (Dark Pigment Darkening) digunakan untuk sinar UVA,” jelasnya. Jumlah masa yang diperlukan kulit untuk kecoklatan dibandingkan dengan kulit yang tidak dilindungi. Sekiranya terdapat penarafan PPD 20, sama dengan penilaian SPF, ini bermaksud bahawa kulit memerlukan masa lebih kurang dua puluh kali lebih lama daripada kulit dibandingkan dengan kulit yang tidak dilindungi. ”

Terdapat 4 gred dalam sistem PA: PA +, PA ++, PA +++, PA ++++ dan setiap tanda tambah merangkumi pelbagai ujian PPD. Jumlah tertinggi + menawarkan perlindungan UVA paling banyak. Oleh itu, semasa anda membeli-belah, cari botol pelindung matahari dengan tanda tambah sebanyak mungkin.

Senarai penapis yang diluluskan oleh FDA selama lebih dari dua puluh tahun, pada hari ini lebih banyak penapis SPF diluluskan sehingga Korea dapat lebih banyak akses ke tekstur dan SPF yang menyenangkan yang benar-benar tidak meninggalkan warna putih berkapur di muka. Pada masa yang sama, ini alasan mengapa produk pilihan Korea yang lembut dan berkesan menyebabkan pengaruh Timur yang sangat diperlukan pada rutin harian anda.

Serbuk sutera dan berliang yang diformulasikan oleh formula ini memberikan tekstur susu dan kemasan yang kabur. Dan ia bukan hanya bertujuan untuk mencegah luka bakar malah ia benar-benar membantu memperbaiki nada dan bintik-bintik gelap semasa anda memakainya

Sekiranya anda terlalu sensitif untuk jangka masa panjang di bawah terik matahari, bahan-bahan pengasuh dalam pilihan ini akan membantu membuat anda selesa. Teh hijau, cica, dan minyak biji bunga matahari mengurangkan tanda-tanda kerengsaan seperti kemerahan dan menenangkan kulit sambil melindungi anda.

Mencari formula yang mengandungi zink oksida yang tidak meninggalkan bekas putih adalah sukar, tetapi formula harian ini berjaya.  Semua warna kulit dapat menggegarkan pelindung matahari ringan ini, baik di bawah solekan atau berwajah tanpa solekan.

Kita semua semestinya menggunakan semula pelindung matahari sepanjang hari, tetapi jika seseorang memakai riasan wajah sepenuhnya, mereka cenderung untuk melewatkan langkah pelindung yang penting.  Formula padat ini menjadikan penambahan satu lapisan lebih mudah, tanpa mengotorkan sudut berkontur sempurna anda.

Banyaknya ulasan jualan atas talian bintang lima pada bayi ini mustahil untuk diabaikan.  Ini meluncur seperti serum halus berkat kapsul air yang diisi dengan asid hyaluronik, ekstrak royal jelly, dan sitrus.  Dan hanya kerana selesa tidak bermaksud tidak bekerja dengan baik.  Ia benar-benar kalis air, dan menyediakan 80 minit pertahanan matahari.

Iope terkenal dengan penjagaan kulit yang sensitif, dan pelindung UV ini tidak berbeza.  Cecair menguatkan kulit semasa bersentuhan tanpa menambahkan rasa leket pada wajah yang sudah berpeluh.

Jenama cult-y ini terkenal dengan esen siput yang sangat berkesan, tetapi pelindung matahari sama seperti didambakan.  Sekiranya anda terdedah kepada pembakaran, lidah buaya dalam pilihan SPF50 ini akan membantu mengurangkan rasa sakit, dan mencegah lebih banyak kerosakan berlaku.

Gel ini secara praktikal menjadi impian bagi pemakai solekan, ia meresap ke dalam kulit tanpa dapat dikesan sehingga asas anda dapat meluncur tanpa berhenti, dan ia memberikan perlindungan SPF50 yang kuat.

Bahan utama dalam Rootree inilah yang menjadikan formula ini sangat istimewa. Ekstrak Dendropanax Korea, botani asli Korea, telah digunakan untuk manfaat menenangkan dan menghidratkan dalam perubatan herba tradisional selama berabad-abad. Rangsangan tambahan yang lebih baik dari niacinamides dan sudachi buah sitrus Jepun yang kaya antioksidan juga tidak menyakitkan.

Mengandungi 100 peratus bahan mineral, termasuk mistletoe dan aloe vera yang menenangkan dan ceri Barbados untuk menguatkan kulit.  Tak salah melabur wang pada formula berteknologi tinggi seperti ini.


Jangan Benarkan Kulit Kering Menghalang Anda Bersolek, Praktikkan ‘Do & Don’ts’ Untuk Hasil Menawan

Memakai solekan pada kulit yang kering bukanlah mudah. Walaupun kelihatan baik tatkala mengadap cermin, tetapi ia tidak sama sekali dalam realiti! Mari Hijabista beri tip dan helah untuk memastikan kulit kering anda memberi ‘kerjasama’ terbaik tatkala mahu bersolek:

1. Mulakan rutin anda dengan menggunakan pencuci wajah berasaskan krim yang memiliki bijian kecil di dalamnya yang mampu ‘manyapu’ sel kulit mati yang duduk pada permukaan kulit.

2. Gunakan serum yang cepat serap atau berasaskan minyak menggantikan pelembap kerana produk ini terserap lebih cepat, memberi lembapan kepada kulit anda.

3. Langkah yang penting dalam persediaan ini adalah aplikasi ‘primer’. Tekstur yang penuh krim ini mampu memastikan kulit anda terhidrat dan juga mengaburkan liang pori dan cela yang ada.

Kulit kering adalah kulit yang sangat memerlukan nutrisi, di mana cecair atau solekan dari bahan yang ringan dan penuh krim adalah cara yang terbaik. Produk yang berat dan tebal pasti akan membuat kulit anda merengsa dan merosakkan solekan.

4. Pilih ‘foundation’ yang ringan dan pastikan anda gunakan berus untuk aplikasi kerana bulu berus itu cukup lembut untuk mengelakkan kulit anda mengelupas. Kemudian gunakan span ‘beauty blender’ yang lembap untuk menekap solekan pada wajah anda untuk rupa yang natural dan ‘dewy’.

5. Aplikasi pemerah pipi juga begitu! Gunakan pemerah pipi yang kompak berasaskan krim ataupun ‘stain’ cecair sebagai ganti kepada pemerah pipi serbuk untuk tambahan hidrasi

1. Jangan gunakan jari jemari anda untuk aplikasi solekan kerana mereka akan menyerap lembapan yang diperlukan kulit.

2. Hindari produk berasaskan serbuk, melainkan anda gunakan mereka sedikit sahaja di bahagian T wajah anda. Untuk elakkan kilauan minyak, gunakan kertas ‘oil-blotting’.

3. Jangan gunakan produk berasaskan ‘waterproof’ kerana mereka menyedut keluar lembapan kulit dan meninggalkan kulit anda mengelupas.

Jadi, selepas ini pastikan anda prepkan wajah anda sebaik mungkin dengan produk berasaskan krim yang mampu memberi lembapan ekstra kepada kulit anda. Jauhi produk berasaskan serbuk dan telap air ya. Selamat mencuba!


Obesiti Punca Sakit Jantung Dan Kencing Manis, Ini Cara Terbaik Untuk Merawatnya!

Malaysia dilabelkan sebagai sebuah negara yang memiliki populasi obesiti yang meningkat saban tahun. Obesiti merupakan punca kepada penyakit serangan jantung dan kencing manis. sikap dan kepelbagaian makanan di Malaysia menjadi faktor utama yang menyumbang kepada kerumitan ini.

Situasi ini wajar dibendung dan dikawal pada usia yang muda. bak kata orang, melentur buluh biarlah dari rebungnya. Pendidikan awal kanak-kanak haruslah menekankan aspek pemakanan yang sihat dan seimbang seperti negara-negara maju, mereka mewajibkan pengajaran dan pembelajaran tentang pemakanan seawal sekolah rendah lagi.

Berdasarkan penemuan baharu, meminum air yang banyak boleh mempercepatkan proses pembakaran lemak. Malah, melaluinya juga anda boleh mengenal pasti sama ada pengambilan harian mencukupi atau tidak. Manakala, satu lagi kajian dari negara barat membuktikan bahawa dengan melakukan senaman kekuatan, otot-otot akan menjadi aktif seterusnya meningkatkan kadar pembakaran lemak.

Oleh itu, bagi mereka yang mempunyai peratusan otot yang tinggi, maka membakar lemak akan menjadi lebih banyak. Justeru, lakukan senaman otot lebih kerap dan fokus kepada otot-otot yang besar seperti di kaki.

APA PERLU DIBUAT?

Sebelum memulakan senaman, lakukan persediaan fizikal, mental dan mengambil makanan secukupnya. Pakai pakaian yang lebih cerah, fleksibel dan ringan agar tidak mengganggu pergerakan. Ambil makanan yang mudah dihadam, berkualiti dan mempunyai zat kerana anda memerlukan tenaga untuk melakukan latihan bebanan.

Gabungan senaman kardio dengan latihan otot akan menghasilkan kadar pembakaran lemak yang lebih tinggi berbanding mereka yang melakukan senaman kardio sahaja atau senaman otot sahaja. Kajian mendapati latihan senaman seperti circuit training dan crossfit adalah cara terbaik membakar lemak dan menghasilkan bentuk badan yang mantap.

Ambil makanan yang lebih protein dan mineral selepas aktiviti senaman kerana badan kita memerlukannya untuk proses baik pulih yang cepat dan lebih berkesan. Kajian juga mendapati mereka yang mengambil protein yang cukup akan dapat melakukan aktiviti seterusnya dengan lebih cergas berbanding mereka yang tidak mengambil protein yang cukup.

Aktifkan diri anda dengan melakukan lebih banyak aktiviti fizikal. Lakukan sendiri segala aktiviti di rumah seperti membasuh, mencuci, berjalan dan sebagainya.

Kajian dari universiti Missouri mengatakan tubuh badan kita akan melemahkan enzim pembakaran lemak selepas 4 jam tubuh badan dalam keadaan pasif. Oleh itu, kekalkan tubuh badan dengan melakukan aktiviti-aktiviti fizikal.


Kulit Kusam Buat Wajah Nampak Tua, Gunakan 5 Bahan Semula Jadi Ini Untuk Kembalikan Seri Kecantikan Wajah!

Memiliki kulit yang kusam bukan sahaja membuatkan anda nampak lebih berusia dari umur sebenar anda, malah ia juga menghilangkan aura seri wajah anda. Kesannya, wajah anda nampak tidak bermaya dan pucat!

Selain daripada menggunakan produk yang dijual di pasaran, anda mungkin boleh cuba menggunakan bahan-bahan semulajadi. Lebih jimat dan mudah untuk didapati, serlahkan keanggunan wajah anda dengan 5 bahan semula jadi ini! Barulah kulit lebih berseri, sihat dan segar sepanjang masa!

Lemon

Lemon mengandungi vitamin C yang membantu mencerahkan kulit. Khasiat lemon juga mampu membuat kulit tampak lebih bersih dan turut  membantu dalam masalah bintik hitam yang biasanya disebabkan oleh jerawat dan sinar matahari.

Cara: Potong lemon kepada dua bahagian lalu perah air jus lemon ke dalam mangkuk bersih. Celupkan kapas bersih ke dalam jus lemon dan sapukan kapas tersebut pada kulit wajah. Dinasihatkan untuk melakukan rawatan ini setiap malam sebelum tidur, biarkan jus lemon itu melekat pada kulit tanpa dibersihkan selama satu malam supaya kandungan jus lemon meresap ke kulit.

Susu

Susu antara bahan semula jadi yang dapat mencerahkan kulit wajah yang kusam, susu mengandungi bahan aktif seperti AHA dan BHA yang membantu menghilangkan bintik hitam serta membantu mencerahkan kulit wajah yang kusam yang terjadi akibat sinaran matahari.

Cara: Basuh wajah dengan susu atau gunakan masker yang diperbuat daripada susu pada kulit wajah anda. Lakukan rutin ini dengan kerap untuk kesan yang lebih maksimum.

Minum air yang cukup

Air tidak hanya penting untuk kesihatan tubuh kita, tetapi juga mampu membantu dalam memulihkan kulit wajah yang kusam dan kering. Dengan mengamalkan minum air secukupnya dapat membantu dalam menghidratkan kulit supaya tamapak bersinar dan tegang.

Cara: Minum 8 gelas air setiap hari untuk menjaga kelembapan kulit wajah kita.

Pisang dan Madu

Pisang mengandungi Vitamin B, B6, C, Magnesium, Kalsium, Fosfor dan zat Besi. Kandungan vitamin C dalam buah pisang dapat membantu dalam merawat kulit wajah yang kusam serta mencerahkan kulit.

Cara: Campurkan buah pisang yang telah dilumat halus dengan madu. Sapukan campuran tersebut pada kulit wajah . Biarkan selama 15 minit atau sehingga kering kemudian bilas dengan air bersih.

Yogurt

Lactic acid yang terkandung dalam yogurt merupakan natural hydroxyl acids yang membantu dalam pengelupasan, melembapkan dan melicinkan kulit wajah.

Cara: Campurkan yogurt dengan madu. Sapukan pada wajah dan dibiarkan selama 15 minit. Bilas dengan air bersih setelah selesai.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Terus Jadi Semangat Bila Dikutuk, Rahsia Gadis Ini Berjaya Tukar Saiz Seluar Dari 34 Ke 26

Ramai yang mengidamkan untuk memiliki pinggang yang ramping bak kerengga. Iyelah, siapa je yang tak nak kan? Banyak cara yang boleh kita lakukan sebenarnya untuk mendapatkan berat badan yang diidamkan. Apa yang penting kita kena betul-betul usaha untuk melakukannya.


Ramai Puji Penampilan Siti Kini Seperti Anak Dara, 15 Foto #OOTD Ini Buktinya Yang Buat Ramai Terkejut

Sejak melahirkan anak sulungnya, penampilan penyanyi tersohor negara ini memang sangat menarik perhatian. Apa tidaknya, bentuk badannya kini semakin langsing dan terbaru sudah mampu menggayakan baju 11 tahun lalu. Baru-baru ini Datuk Seri Siti Nurhaliza kembali menyarung jaket kesayangan yang pernah digayakan kira-kira 11 tahun lalu. Ternyata bentuk tubuhnya sudah kembali kepada asal seperti zaman sebelumnya. Malah wajah Siti juga semakin cantik dan berseri-seri setelah bergelar ibu kepada Siti Aafiyah.

Ramai tertanya-tanya apa rahsia Siti yang kelihatan langsing selepas bersalin dan salah satu jawapan adalah dengan menyusu badan kepada anak sulungnya itu. Juga beliau turut mengamalkan cara berpantang yang konsisten sepanjang tempoh berkenaan.

Kini Siti sudah mula menjalankan kembali aktiviti seni yang menjadi kerjayanya selama ini. Beliau yang kini kelihatan semakin ceria, apatah lagi dengan kehadiran cahaya mata yang dinanti selama 11 tahun.

Ayuh kita lihat #OOTD Siti dari selesai sahaja tempohnya berpantang hinggalah ke hari ini. Malah penampilannya yang kini seperti anak dara juga turut mendapat pujian netizen. Ada yang turut meminta tip daripada penyanyi kesayangan ramai ini.


5 Diet Paling Popular Untuk Anda Yang Rancang Untuk Kurangkan Berat Badan. Rugi Tak Cuba!

Tidak hanya soal penampilan, menurunkan berat badan dan memiliki tubuh ideal juga dapat mencegah dari pelbagai jenis penyakit. Selain itu, memiliki berat badan ideal akan membuat tubuh lebih segar dan tentu sahaja, lebih keyakinan diri.

Dalam mengimpikan berat badan ideal, saat ini banyak sekali berbagai jenis diet yang menjanjikan penurunan berat badan dengan waktu yang singkat. Sebelum anda mencubanya, anda harus tahu jenis-jenis diet yang akan anda jalani. Jom, semak lima jenis diet yang boleh membantu anda menurunkan berat badan!

Diet yang popular beberapa tahun terakhir ini adalah diet yang mengharuskan anda menggunakan makanan tinggi lemak tetapi sedikit karbohidrat. Tujuannya adalah, tubuh anda akan mencapai keadaan ketosis. Dalam keadaan ketosis tersebut, tubuh akan menjadikan lemak sebagai energi utama. Masih banyak pendapat pro dan kontra mengenai sistem dari diet keto. Tetapi, diet keto dianggap efektif dalam mengurangi berat badan dalam waktu yang cukup singkat.

Ditemukan pada tahun 1985 di Amerika Syarikat, ketika ini diet GM juga popular dilakukan oleh wanita asia. Diet GM sendiri adalah diet yang mengharuskan anda membuat jadual pengambilan makanan yang sedikit kalori namun memiliki tinggi gizi yang harus dilakukan selama 7 hari berturut-turut.

Sebahagian besar, makanan yang akan dimakan terdiri dari sayur dan buah. Selama menjalankan diet ini, anda diharuskan meminum air putih sebanyak 12-15 gelas sehari. Tetapi walau dinilai efektif dalam menurunkan berat badan, diet ini tidak sesuai untuk diet mampan kerana kurang pengambilan protein dan lemak membuat nutrisi di tubuh menjadi tidak seimbang. Selain itu, setelah anda melakukan diet GM besar kemungkinan berat badan anda akan naik kembali jika anda tidak menjaga pengambilan makanan.

Saat ini tidak jarang catering makanan sihat yang menyediakan menu diet mayo. Diet mayo merupakan diet yang membatasi penggunaan karbohidrat dan garam. Diet ini dijalankan selama 7-13 hari secara berturut-turut. Menjanjikan penurunan berat badan yang cukup drastik, membuat diet mayo popular di Asia.

Dengan penggunaan garam secara minima, membuat anda akan lebih sering buang air kecil. Karena, tidak ada garam yang mengangkut air dalam tubuh. Kerana tidak ada air yang terikat dan frekuensi buang air kecil bertambah, anda akan mengalami penurunan berat badan yang drastis kerana hilangnya cairan di tubuh.

Sama seperti diet GM, diet mayo juga tidak boleh dilakukan secara terus menerus. Ketika 7-13 hari tersebut sudah selesai, peluang berat badan naik kembali juga akan terjadi jika anda tidak menjaga pengambilan.

Jenis diet yang dipopularkan oleh Deddy Corbuzier sejak tahun 2013 ini tetap menjadi diet yang popular untuk mengurangkan berat badan. Memiliki konsep yang hampir serupa dengan puasa, diet OCD ini mengharuskan anda mengatur tangga makan. Anda diperbolehkan untuk makan pada waktu tertentu.

Anda boleh makan makanan yang kaya dengan protein dan serat tidak ketinggalan juga karbohidrat. Setelah itu, anda tidak boleh makan sampai batas waktu yang telah anda tentukan. Hingga kini, masih banyak perdebatan mengenai diet OCD ini sendiri. Tetapi sudah banyak yang membuktikan bahawa diet ini sangat efektif menurunkan berat badan tanpa rasa lapar.

Yang terakhir adalah diet food combaning, diet yang mengatur pola makan dengan tujuan tercapainya syarat-syarat homeostastis tubuh, dan salah satunnya tandanya adalah dengan pH tubuh yang cenderung netral sedikit biasa. Dalam diet ini, anda boleh makan makanan 3 kali sehari dan memenuhi semua nutrisi seperti lemak, serat, karbohidrat, protein dan lainnya.

Dalam diet ini, ada beberapa aturan yang harus anda ikuti. Seperti ketika sarapan, anda hanya boleh makan buah. Ketika makan siang, jika anda makan protein haiwan maka hindari karbohidrat. Jika ingin makan karbohidrat, maka pilihlah protein sayuran sebagai sampingan. Dan yang menariknya, anda boleh makan sampai perut anda terasa kenyang. Wah, menarik untuk di cuba kan!

Itu dia lima jenis diet yang popular dan efektif dalam menurunkan berat badan. Tapi yang harus anda ingat, metabolisme tubuh individu berbeza-beza, sehingga anda boleh mencuba diet yang paling efektif untuk tubuh anda. Agar diet berhasil, jangan lupa untuk rutin olahraga dan minum air putih yang banyak!


“Cantiknya Sis Berhijab”- Netizen Puji Penampilan Zira Ayub Makin Jelita Setelah Bertudung, Walaupun Iras Nabil

Semua sedia maklum pengacara popular Meletop, Nabil memang berkongsi akaun Instagram dengan isterinya Zira. Malah keduanya turut menggunakan akaun nama gabungan kedua-duanya dan sering muat naik aktiviti mereka sekeluarga di laman sosial.

Dan selepas melahirkan cahayamata ketiganya, isteri kesayangan Nabil, Zira Ayub telah dilihat muat naik fotonya memakai hijab.

Pada mulanya hanya menyangka dia berhijab sempena sambutan majlis Aidilfitri lalu, tetapi selepas itu pun Zira ada muat naik fotonya yang berhijab.

Walaupun tiada kenyataan rasmi dari mulut Zira sendiri, tetapi rata-rata pengikut pasangan yang berjumlah 1.8 juta ini gembira dengan perubahan pada Zira.

Ramai memuji Zira kelihatan sangat cantik setelah berhijab dan ada juga yang turut mendoakan agar dia kekal istiqamah dengan penampilan barunya.

Ada juga yang memberi komen seperti wajah Nabil bila Zira memakai hijab.

Hijabista juga ucapkan tahniah dan alhamdulillah jika benar Zira sudah berhijab. Walaupun berhijab tidak membataskan kitra untuk melakukan aktiviti disukai asalkan tahu batas aurat.


Demi Jaga Aurat, Hanez Suraya Pilih Doktor Perempuan & Selesa Ditemani Suami Waktu Bersalin Nanti

Majlis yang penuh dengan mode k-pop, pelakon dan usahawan, Hanez Suraya  telah melancakan produk pewarna bibir, Cake Pop serta mengadakan ‘baby shower’ untuk kelahiran anak keduanya di Hotel Grand Millennium, semalam.

Setelah 4 tahun Hanez Suraya cuba menyakinkan suami untuk mengeluarkan produknya sendiri kini impian telah tercapai. Produk pelindung bibir yang berwarna atau lebih dikenali dengan nama CAKE POP Lip Tint ini di bawakan khas untuk peminat setia drama Kpop.

Menurutnya lagi, dia mulai tergerak hati untuk memasarkan produk pewarna bibir kerana terpengaruh dengan solekan natural selebriti Korea yang sering ditonton di layar kaca.

“Sejak obses dengan perkara tersebut, saya sangat tertarik dengan solekan mereka. Kelihatan sangat semulajadi dan sangat segar.

“Disebabkan itulah, saya memilih untuk mengeluarkan pewarna bibir ini. Ia mempunyai tiga variasi warna bersama perisa berbeza,” katanya lagi yang turut menjelaskan, Cake Pop sudah pun boleh didapati mulai hari ini dan dijual di atas talian menerusi instagram cakepop.hq .

Mengakui secara tiba-tiba dia terlalu obses dengan drama-drama Korea dan muzik K-Pop sejak hamil anak kedua. Malah katanya kepada, dia sering menghabiskan masa di rumah dengan menonton televisyen dan menyaksikan program hiburan dari negara berkenaan.

“Sebelum ini, saya memang meminati budaya dan industri negara berkenaan. Tetapi, tidaklah terlalu obses seperti apa yang saya alami sewaktu hamil.

“Sehinggakan, saya pernah mengajak suami saya untuk bercuti di sana. Memang minat sangat tetapi tidak hanya pada dunia hiburannya semata-mata,” katanya.

Pada majlis tersebut, Hanez yang kini hamil tujuh bulan turut mengumumkan bakal menimang cahaya mata perempuan yang dijangka lahir pada awal Julai ini. Duta rasmi Deeja Kosmetik ini juga dikurniakan kecantikan yang asli dan semulajadi walaupun tanpa mengenakan solekan.

Hijabista sempat mengajukan soalan adakah dia akan bersolek sementara menunggu untuk di bawa ke persalinan supaya penampilan lebih menyakinkan bagi berkongsi serta muat turun gambar selepas bersalin.

“Setiap orang berlainan pembawakannya. Bagi Hanez dari mengandung anak pertama lagi Hanez tidak bersiap apa-apa kerana tumpuan lebih kepada mahu bersalinkan anak kedua ini. Dan bayi yang bakal lahir ini juga belum tentu lagi pembawakannya bagaimana.

“Hanez yakin dengan penampilan diri sendiri walaupun tidak mengenakan sebarang solekan kerana saya jarang berkongsi di laman sosial.”

Hanez Suraya juga memilih doktor perempuan yang akan menyambut anaknya. Baginya dia lebih selesa dalam bilik bersalin bertemankan suami serta doktor dan pembantunya adalah perempuan. Ini kerana dia bimbang sekiranya semasa bersalin auratnya tidak terkawal.

Hanez Suraya cukup bertuah mempunyai badan yang cukup langsing namun telah sarat berbadan dua, tidak nampak perubahan yang ketara. Bagi mereka yang lepas bersalin pasti mempunyai masalah untuk turunkan bert badan, lain pula Hanez.

“Memang Hanez tiada masalah untuk turunkan berat badan, namun apa yang perlu Hanez titik beratkan adalah kesihatan dalaman. Jadi, Hanez akan berpantang betul-betul supaya badan kembali langsing seperti sebelumnya.

“Lepas bersalin Hanez akan pastikan elak minumam bergula dan juga akan amalkan minum air putih lebih banyak. Alhamdulilah selepas kelahiran pertama dahulu Hanez tidak punyai masalah dalaman,” tambahnya sebelum mengakhiri perbualan.


Timun & Minyak Zaitun Boleh Gantikan ‘Makeup Remover’ Dah Habis. Semak 4 Lagi Bahan Alami Lain!

Perkara yang paling malas dilakukan oleh setiap wanita adalah membuang solekan pada wajah. Memang nampak leceh tapi anda perlu membersihkan solekan pada wajah supaya tidak ditumbuhi jerawat. Antara solekan yang sukar untuk dibuang adalah gincu bibir.

Jika anda sedar, terdapat banyak gincu bibir di pasaran yang melekat pada bibir dan sukar untuk dihilangkan. Anda perlu membuang gincu pada bibir supaya bibir anda tidak kering dan rosak. Tetapi, yang buat mood anda hilang bila makeup remover anda habis ketika mahu buang solekan pada wajah.

Nah, jangan risau kerana Hijabista ada jalan penyelesaiannya. Apa kata anda gunakan 6 bahan alami sebagai pengganti untuk menghilangkan solekan pada wajah.

Timun boleh digunakan untuk menghilangkan solekan pada wajah anda. Caranya mudah sahaja, anda hanya perlu mengisar timun hingga hancur. Air kisaran tersebut boleh digunakan untuk digosok pada wajah dengan lembut. Kalau solekan tak hilang sepenuhnya, anda boleh campurkan sedikit susu atau minyak zaitun.

Cara yang paling mudah untuk menghilangkan gincu pada bibir anda. Anda hanya perlu tuangkan sedikit madu pada tuala dan tambahkan sedikit baking soda. Gunakan bahan campuran yang telah diletakkan pada tuala untuk menggosok bibir dan menghilangkan gincu bibir tersebut.

Minyak zaitun boleh dijadikan pilihan untuk menghilangkan gincu bibir anda terutamanya gincu bibir jenis cecair atau gincu bibir yang boleh tahan lebih lama. Selain itu, minyak zaitun juga lembut dan ringan dibibir. Bibir juga tidak akan jadi rosak bila digosok.

Minyak kelapa tidak hanya memberi nutrisi pada rambut dan kulit, ia juga boleh menghilangkan gincu yang dioles pada bibir. Gosokkan minyak kelapa tersebut pada bibir hingga gincu tersebut menghilang.

Yogurt boleh digunakan untuk menghilangkan kesan gincu yang melekat pada bibir. Perlu anda tahu bahawa yogurt juga boleh melembapkan bibir anda.

Ternyata susu boleh menghilangkan kesan gincu yang melekat pada bibir. Cuma, sapukan sedikit susu ini pada bibir dan gosok perlahan-lahan. Susu juga boleh digunakan untuk menghilangkan solekan mata waterproof.


Makan Laju-laju Antara Tabiat Yang Boleh Berat Badan Naik Tanpa Disedari. Kalau Nak Kurus, Elakkan 4 Tabiat Ini!

Setiap wanita mahu memiliki bentuk tubuh yang ideal, ramping dan langsing. Tentunya anda boleh murung satu hari jika baju yang mahu anda pakai sudah ketat dan tidak muat.

Alamak, petanda apakah ini? Adakah ia bermakna anda sudah naik berat badan? Rasanya dah kurangkan pengambilan makanan tapi masih sama sahaja. Patutlah baju yang dipakai masih sama dan tidak longgar-longgar, rupanya berat masih sama.

Tanpa disedari, rupa-rupanya ada tabiat yang kita amalkan membuatkan berat kita statik atau lebih teruk lagi naik secara mendadak. Nak tahu apa? Hijabista kongsikan 4 tabiat yang sering anda lakukan.

Tahukah anda bahawa dengan pengambilan air putih yang banyak dapat mengelakkan anda daripada mengambil makanan secara berlebihan. Jika sebelum ini anda suka minum air selepas makan, apa kata selepas ini tukar kebiasaan tersebut. Cuba minum air sebelum makan, pasti anda tidak akan makan dengan banyak.

Di dalam Islam, anda digalakkan mengunyah sebanyak 44 kali supaya makanan tersebut hancur dengan baik dan dapat memberi efek kenyang yang lebih cepat. Jangan baru beberapa kali kunyah terus telan. Tentunya ia tidak elok untuk penghadaman.

Mungkin anda suka makan makanan yang manis. Memang sedap tetapi tahukah anda ia mengandungi kandungan gula yang tinggi dan mampu menaikkan berat badan anda. Lebih-lebih lagi jika anda mengambilnya dalam jumlah yang banyak. Jadi, jangan terkejut kalau berat anda semakin meningkat.

Kadangkala kalau sudah lambat hendak pergi ke kelas atau pejabat, anda tentu tidak akan sarapan dan hanya akan makan pada waktu tengahari. Atau mungkin anda sarapan pada waktu pagi tetapi sengaja tidak makan tengahari supaya boleh kurus.

Sebenarnya, jika anda melewat-lewatkan waktu makan anda, nafsu makan akan menjadi lebih besar hingga anda cenderung untuk makan dengan lebih banyak.

Sebaiknya, amalkan pemakanan yang teratur. Untuk makan malam, ambil dalam kadar yang sedikit.


Senarai Semak Serum Anti Aging Hilangkan Kedut, Garis Halus Sambil Lembapkan Wajah & Elakkan Kulit Kering

Serum adalah salah satu skin care yang perlu dipakai selepas anda mencuci muka, menyapu toner dan juga pemakaian pelembab.

Serum mempunyai bahan-bahan yang terbaik untuk terus meresap masuk hingga ke dalam kulit disebabkan molekul-molekul serum yang kecil. Jadi, serum berfungsi merawat kulit dari dalam. Tidak kisah kalau ada masalah kulit sekalipun, jangan lupa untuk memakai serum.

Ya, pemakaian serum sememangnya penting dan perlu mengikut keperluan kulit muka anda. Serum mempunyai spesifik fungsinya seperti untuk merawat jerawat, kulit kering mahupun masalah jeragat.

Serum mengandungi bahan aktif untuk merawat kulit di mana kepekatannya lebih tinggi berbanding krim dan losen. Hanya dengan menggunakan beberapa titik serum sahaja sudah mencukupi untuk memberikan kesan terbaik kepada kesihatan kulit anda.

Bagi mereka yang masih tercari-cari serum anti aging (anti penuaan), berikut senarai serum yang bagus untuk melawan kedutan, garis-garis pada wajah, melembapkan wajah, selain mengelakkan kulit menjadi kering.

Hijabi yang berkulit kering dan ada masalah pori-pori terbuka juga sesuaikan untuk menggunakan serum-serum ini kerana ia boleh mengecilkan liang-liang pori pada kulit wajah.

CARA PEMAKAIAN SERUM
Tanpa mengira apa juga jenis serum muka yang anda pilih, sekiranya anda memutuskan untuk menambahkan produk serum ke dalam rutin penjagaan wajah.

Berikut adalah cara yang betul untuk mengaplikasi serum ke wajah anda untuk mendapatkan kesan maksimum.

1. Selepas rutin mencuci wajah anda, gunakan sejumlah serum mengikut kuantiti yang disarankan untuk kulit anda. Kaedahnya adalah dengan menepuk-nepuk serum kepada kulit dengan menggunakan jari anda.

2.Jika anda mempunyai kulit sensitif, anda dinasihatkan untuk menunggu antara tempoh 10 hingga 15 minit selepas mencuci wajah sebelum menggunakan serum. Ini kerana menurut ahli dermatologi, Dr Jessica Wu, dalam keadaan kulit yang lembap, produk berasaskan air adalah mempunyai kecenderungan untuk menyebabkan kerengsaan. Jadi, sebaiknya, biarkan kulit kering secara semula jadi sebelum meletakkan serum bagi melambatkan proses penyerapannya.

3.Menggunakan serum tidak bermaknda anda tidak boleh menggunakan pelembap kegemaran anda. Apa yang perlu anda lakukan adalah untuk mengaplikasikan serum pada wajah terlebih dahulu sebelum memakai pelembap, supaya tidak ada bahan yang boleh menyekat ia daripada menembusi kulit anda.

KELEBIHAN MENGGUNAKAN SERUM
Secaranya ringkasnya terdapat beberapa kelebihan penggunaan serum dalam rutin penjagaan wajah harian. Antaranya:

1.Serum mempunyai tekstur nipis dan biasanya datang dalam bentuk cecair. Oleh kerana ia mempunyai molekul kecil, kulit anda akan dapat menyerapnya lebih cepat dan lebih mendalam.

2.Pelembap diperbuat daripada beberapa bahan kimia dan ekstrak yang dimaksudkan untuk melembapkan wajah anda dengan menyelamatkan kulit anda daripada merekah akibat kekeringan dan sejuk. Sementara itu, serum muka biasanya dibuat dari ekstrak kuat yang 10 kali lebih pekat daripada pelembab tetapi tidak berfungsi untuk melembapkan kulit. Jadi amat sesuai untuk individu kulit berminyak.

3.Terdapat pelbagai jenis serum di pasaran. Sebagai contoh, terdapat serum muka untuk antipenuaan, jeragat, bintik-bintik hitam, kulit kering, kulit berminyak atau kulit berjerawat. Ia mensasarkan keperluan tertentu dan anda dapat melihat hasilnya dengan lebih cepat. Jadi pastikan anda membeli serum mengikut keperluan kulit anda.

4.Serum biasanya datang dalam botol kecil. Tetapi penggunaan 1 hingga 2 titis sudah mencukupi untuk seluruh muka. Oleh itu, satu botol dengan berat 28 gram boleh bertahan selama berbulan-bulan.


Walaupun Perit, Paksalah Diri Untuk Bangun Tahajud. Menangislah PadaNya

Benar apa yang dikatakan
Walaupon perit untuk kita terima
Memang itulah caranya untuk kita bertahajud di 1/3 malam. Memang dengan memaksa diri adalah cara mudah & praktikal untuk kita semua kecapi magis-magis dari Allah swt.

Bila saya mula-mula wujudkan group ini atas sebab kekhilafan diri ramai yang join dari pelbagai usia, negara, pangkat, dan yang paling saya “salute” pada otai yang sudah istiqamah selama lebih 10 tahun.. Allahuakbar

Secara teori & praktikalnya memang dengan paksaan mental & fizikal untuk bangkit dan kalahkan selimut kita. Bagi saya itu juga titik permulaan bila saya mula ingin bertahajud . Sebab nak sangat rayu padaNya, nak sangat nangis padaNya, nak sangat mengadu keluh kesah padaNya. Tiada cara lain melainkan saya paksa diri pada waktu itu . Wallahualam

Di samping pelbagai tips yang saya terima dari “otai-otai” dalam ahli GT5P.

Di antaranya:-
Jangan makan selepas 8-9 malam,
Tidur awal sebelum 11malam,
Minum air sebelum tidur,
dan macam-macam lagi tips dari mereka yang saya sangat salute ada yang istiqamah lebih dari 10 tahun .

Subhanallah Subhanallah Subhanallah
Semoga Allah pandang usaha kita untuk bermunajat padaNYA

Ikhlas dari Puan Saira
#gengtahajud5pagi
#Jomkalahkanselimutanda
Salam Tahajud


“Saya Dah Lama Tak Cukur Kening”- Kongsi Potongan Hadis, Neelofa Jawab Persoalan Ramai

Menerusi ruangan Instastory milik selebriti terkenal iaitu Neelofa, beliau telah menjawab persoalan orang ramai yang sering diajukan kepadanya iaitu samada beliau mencukur kening atau tidak.

Jelas pengasas jenama Naelofar ini,  beliau sudah lama tidak mencukur kening dan hanya membiarkannya begitu sahaja.

saya dah lama tak cukur kening dan biarkan saja ia begini.

-neelofa-

Beliau juga turut berkongsi sepotong hadis mengenai cukur kening sebagai renungan buat semua pengikutnya sesama muslim.